**ANEXĂ**

**(la Ordinul ministrului agriculturii și dezvoltării rurale nr. 158 /2025)**

**Procedura de achiziții pentru beneficiari privaţi în cadrul intervenţiilor IS-V-02 „Investiții în active corporale și necorporale" și IS-V-07 „Investiții în active corporale și necorporale menite să sporească durabilitatea producției de vin" din cadrul Planului strategic PAC 2023-2027**

# **Capitolul I. Scopul și domeniul de aplicare**

1.1 Scopul prezentei proceduri îl constituie stabilirea cadrului procedural necesar derulării procedurii de achiziție de către solicitanții/beneficiarii privați care nu au calitatea de autoritate contractantă în sensul Legii nr. 98/2016 privind achizițiile publice, cu modificările și completările ulterioare, precum și descrierea principiilor și etapelor pe care trebuie să le parcurgă beneficiarii privați care achiziționează produse/bunuri/echipamente cu sau fără montaj, servicii sau lucrări în condiții de eficiență economică, în cadrul intervenţiei IS-V-02 „Investiții în active corporale și necorporale” și a intervenţiei IS-V-07 „Investiții în active corporale și necorporale menite să sporească durabilitatea producției de vin” din cadrul Planului strategic PAC 2023-2027.

1.2 În vederea atribuirii contractelor de achiziție / furnizare de produse, prestare de servicii, execuţie de lucrări finanţate din fondurile externe nerambursabile FEGA, aferente intervenţiei IS-V-02 „Investiții în active corporale și necorporale" și a intervenţiei IS-V-07 „Investiții în active corporale și necorporale menite să sporească durabilitatea producției de vin" din cadrul Planului strategic PAC 2023-2027, solicitanții/beneficiarii privați trebuie să respecte prevederile prezentei proceduri.

1.3 Având în vedere prevederile art. 9 din Regulamentul (UE) 2021/2115 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013, principiile Cartei drepturilor fundamentale a Uniunii Europene se respectă pe tot parcursul fluxului administrativ.

1.4 Prezenta procedură este aplicabilă contractelor de achiziții de servicii, bunuri, execuție lucrări (construcții, modernizări, etc.), cu sau fără montaj, de către beneficiarii privați stabiliți la pct. 1.1 și care vor lansa procedura de achiziție în cadrul intervenţiei IS-V-02 sau IS-V-07,finanțate prin PS PAC 2023-2027, cu fonduri din FEGA, ulterior datei aprobării prezentei proceduri.

1.5 Beneficiarii privați din cadrul intervențiilor IS-V-02 și IS-V-07 vor respecta principiul rezonabilității prețurilor asigurat prin respectarea prezentei proceduri de achiziții.

### 1.6 Dacă valoarea estimată a achiziției, fără TVA (cu excepția cazului în care aceasta nu se poate recupera în temeiul legislației naționale privind TVA, aferente realizării sau achiziționării activelor corporale și necorporale efectuate de către beneficiar pentru acțiunile prevăzute în programul de investiții aprobat), *se încadrează în pragul* prevăzut în cadrul capitolului **3.5.2. Achiziția pe baza de oferte,** beneficiarul privat **respectă instrucțiunile achiziției menționate.**

1.7 Dacă beneficiarul privat nu realizează achiziția utilizând Baza de date cu prețuri de referință a AFIR, nu intră sub incidența prevederilor Legii nr. 98/2016 privind achizițiile publice, cu modificările și completările ulterioare și dacă valoarea estimată a achiziției, fără TVA (cu excepția cazului în care aceasta nu se poate recupera în temeiul legislației naționale privind TVA, aferente realizării sau achiziționării activelor corporale și necorporale efectuate de către beneficiar pentru acțiunile prevăzute în programul de investiții aprobat), este mai mare decât pragul valoric prevăzut la capitolul **3.5**, beneficiarul privat va achiziționa produse, servicii sau lucrări, **cu aplicarea intrucțiunilor aferente procedurii competitive descrisă în cadrul capitolului 3.5.3.**

1.8 În derularea procedurilor de achiziție pentru atribuirea contractelor de furnizare de produse, servicii sau lucrări finanțate în cadrul intervenţiei IS-V-02 și IS-V-07, prin Planul strategic PAC 2023 – 2027, cu fonduri din FEGA, beneficiarii vor corela prevederile prezentei proceduri, cu prevederile normativelor europene în domeniul achizițiilor, cu prevederile ghidurilor informative aplicabile intervențiilor, ale deciziei de finanțare și, după caz, cu alte reglementări sau recomandări ale autorităților responsabile cu alocarea/controlul fondurilor nerambursabile din FEGA.

1.9 Beneficiarul privat va utiliza termenii și definițiile reglementate prin prezenta procedură, pentru evitarea unor eventuale confuzii față de termenii utilizați în alte proceduri de achiziție, inclusiv pentru a evita confuziile față de procedurile prevăzute de Legea 98/2016 privind achizițiile publice, cu modificările și completările ulterioare.

1.10 Toate documentele aflate la dosarul achiziție vor fi redactate, respectiv publicate/transmise în limba română. Beneficiarul privat poate accepta de la ofertanți documente redactate și în alte limbi de comunicare decât în limba română, cu obligativitatea ca ofertanții să le prezinte și traduse în limba română de către un traducător autorizat.

# **Capitolul II -****Definiţii şi abrevieri ale termenilor utilizaţi**

* **beneficiari -** solicitanții prevăzuți la alin. (1) al art. 2 din anexa nr. 1 și la alin. (1) al art. 2 din anexa nr. 2, la OMADR nr. 49/2025, ale căror cereri pentru finanțarea programelor de investiții aferente asistenței financiare nerambursabile pentru implementarea intervenției IS-V-02 și/sau intervenției IS-V-07, au fost aprobate de A.P.I.A;
* **beneficiar privat** – entitate juridică ce nu are calitatea de autoritate contractantă, în conformitate cu prevederile art. 4 din Legea nr. 98/2016, ale căror cereri pentru finanțarea programelor de investiții aferente asistenței financiare nerambursabile pentru implementarea intervenției IS-V-02 și/sau intervenției IS-V-07, au fost aprobate de A.P.I.A;
* **cheltuielile eligibile** - cheltuielile care se încadrează în fișa intervenției IS-V-02 și IS-V-07 din PS PAC 2023-2027 și detaliate în Cap. II, art. 3 alin. (1) secţiunea “Cheltuieli eligibile” din anexa nr. 1 și la Cap. II art. 3 alin. (1) secțiunea “Cheltuieli eligibile” din anexa nr. 2, la OMADR nr. 49/2025, acestea cuprinzând cheltuielile fără TVA, cu excepția cazului în care acesta nu se poate recupera în temeiul legislației naționale privind TVA, aferente realizării sau achiziționării activelor corporale și necorporale efectuate de către beneficiar pentru acțiunile prevăzute în Programul de investiții aprobat;
* **cheltuielile neeligibile** – cheltuielile prevăzute la Cap. II, art. 3, alin. (2) secţiunea “Cheltuieli neeligibile” din anexa nr.1 și la Cap. II , art. 3 alin. (4) secţiunea “Cheltuieli neeligibile*”*, din anexa nr. 2, la OMADR nr. 49/2025;
* **condiții artificiale** - condiții create în mod voit pentru a evita o anumită cerință, în scopul obținerii sprijinului financiar în mod necuvenit, conform prevederilor lit. j) a art. 3 al Ordinului MADR nr. 49/2025;
* **contract de furnizare** – contractul cu titlu oneros, încheiat în scris între un beneficiar privat și unul sau mai mulți operatori economici, având ca obiect furnizarea/ livrarea de produse, ce poate include operaţiuni cu titlu accesoriu (de exemplu, instalare, punere în funcţiune, testare, servicii de garanţie, etc);.
* **contract de lucrări** – contract cu titlu oneros, încheiat în scris între un beneficiar privat și unul sau mai mulți operatori economici, având ca obiect fie exclusiv execuţia, fie atât proiectarea, cât şi execuţia de lucrări;
* **contract de servicii** – contract cu titlu oneros, încheiat în scris între un beneficiar privat și unul sau mai mulți operatori economici, având ca obiect prestarea de servicii;

**- CPV** – nomenclatorul de referinţă în domeniul achiziţiilor publice, adoptat prin Regulamentul (CE) nr. 2.195/2002 al Parlamentului European şi al Consiliului din 5 noiembrie 2002 privind Vocabularul comun privind achiziţiile publice (CPV);

**- documentația de atribuire**– documentul achiziției care cuprinde cerințele, criteriile, regulile şi alte informaţii necesare pentru a asigura operatorilor economici o informare completă, corectă şi explicită cu privire la cerințe sau elemente ale achiziției, obiectul contractului şi modul de desfăşurare a procedurii de atribuire, inclusiv specificaţiile tehnice ori documentul descriptiv, condițiile contractuale propuse, formatele de prezentare a documentelor de către candidaţi/ofertanţi, informaţiile privind generale privind obligaţiile;

* **dosarul achiziției** – toate documentele elaborate pentru o achiziție, atât cele elaborate de beneficiarul privat cât și cele elaborate de operatorii economici privind documente justificative care fundamentează cadrul stabilit pentru realizarea achiziției de produse, servicii, lucrări respectiv documente care atestă realitatea tranzacției inclusiv înregistrările financiar contabile.
* **caiet de sarcini** - document întocmit de beneficiarul privat, care conţine în mod obligatoriu specificaţiile tehnice care reprezintă cerinţe, prescripţii, caracteristici de natură tehnică ce permit fiecărui/fiecărei produs, serviciu sau lucrare să fie descris(ă) în mod obiectiv, într-o manieră corespunzătoare îndeplinirii necesităţii beneficiarului privat;
* **documentații tehnico economice** definite în conformitate cu HG nr. 907/2016, cu modificările și completările ulterioare sunt:

CF – Cererea de finanțare

SF – Studiu de fezabilitate

DALI – Documentația de avizare a lucrărilor de intervenții

PTH – Proiect tehnic de execuție

* **operator economic** – orice persona fizică sau juridică de drept privat, sau grup ori asociere de astfel de persoane care oferă în mod licit pe piaţă executarea de lucrări şi/sau a unei construcţii, furnizarea de produse ori prestarea de servicii, inclusiv orice asociere temporară formată între două ori mai multe dintre aceste entităţi;
* **ofertă** – actul juridic prin care operatorul economic îşi manifestă voinţa de a se angaja din punct de vedere juridic într-un contract de achiziție. Oferta cuprinde propunerea financiară, propunerea tehnică aferente produselor, serviciilor, lucrărilor pe care operatorul economic le poate furniza/presta/executa precum şi alte documente stabilite prin documentația de atribuire;
* **ofertant** – orice operator economic care a depus o ofertă în cadrul unei proceduri de atribuire;
* **procedura de achiziție** – set de principii și etape ce trebuie parcurse în derularea procedurilor de achiziție în vederea atribuirii și semnării unui contract pentru achiziția de produse, servicii, lucrări;
* **procedura competitivă** – procedura de achiziție ce se desfășoară în vederea atribuirii și semnării contractelor de lucrări/servicii, bunuri/produse și conține etapele minime ce trebuie parcurse de beneficiarii privați care nu au calitate de autoritate contractantă în sensul Legii nr. 98/2016 privind achizițiile publice, cu modificările și completările ulterioare și care nu face obiectul achiziției din baza de date cu prețuri de referință AFIR și nici al procedurii de achiziție pe baza de oferte;
* **solicitant privat** - entitate juridică fără calitate de autoritate contractantă care poate depune o cerere de finanţare în cadrul programelor finanţate din fonduri europene, devenind beneficiar privat ulterior primirii deciziei de finanțare;
* **specificații tehnice** – cerințe, prescripţii, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, într-o manieră corespunzătoare îndeplinirii necesităţii beneficiarului privat;
* **scris(ă) sau în scris**– orice ansamblu de cuvinte sau cifre care poate fi citit, reprodus şi comunicat ulterior, inclusiv informaţii transmise şi stocate prin mijloace electronice;
* **valoare estimată** – o determinare valorică a obiectului contractului de achiziţie care se stabileşte pe baza calculării şi însumării tuturor sumelor plătibile pentru îndeplinirea contractului respectiv, fără taxa pe valoare adăugată (cu excepția cazului în care aceasta nu se poate recupera în temeiul legislației naționale privind TVA).

# **Capitolul III. - Descrierea procedurii**

## **3.1 Generalităţi**

Raportat la principiile aplicabile în cadrul procedurilor de achiziție, prezenta procedură descrie atât condițiile cât şi etapele minime pe care trebuie să le parcurgă beneficiarii privaţi care achiziţionează produse/bunuri/echipamente, servicii, lucrări în cadrul intervenţiei IS-V-02 și IS-V-07, prin Planul strategic PAC 2023 – 2027, cu fonduri din FEGA.

### 

### **3.1.1.Principiile aplicabile**

Pe parcursul întregului proces de achiziție, la adoptarea oricărei decizii, trebuie avute în vedere următoarele principii:

* principiul transparenței;
* principiul economicității;
* principiul eficienței;
* principiul eficacității;
* principiul tratamentului egal.

Prin „transparență” se înțelege aducerea la cunoștința publicului a informațiilor referitoare la aplicarea procedurii competitive.

Principiul economicității prevede minimizarea costului resurselor alocate pentru atingerea rezultatelor estimate ale unei activități, cu menținerea calității corespunzatoare a acestor rezultate.

Principiul eficienței presupune asigurarea unui raport optim între rezultatul obținut (calitate) și resursele financiare alocate.

Principiul eficacității vizează gradul de îndeplinire a obiectivelor specifice stabilite pentru fiecare activitate planificată, în sensul obținerii rezultatelor scontate.

Principiul tratamentului egal presupune stabilirea și aplicarea de reguli, cerințe și criterii identice pentru toți operatorii economici, astfel încât aceștia să beneficieze de șanse egale de a deveni contractanți.

**Atenţie!**  
Solicitantul/Beneficiarul privat va întreprinde toate măsurile pe care le consideră necesare în vederea asigurării unei bune gestiuni financiare, în conformitate cu principiile economiei, eficienţei şi eficacităţii, pornind de la premisa că procedează într-o manieră similară şi în organizarea activităţii proprii.

### **3.1.2. Evitarea conflictului de interese**

Beneficiarii privați au obligația de a lua toate măsurile necesare pentru a evita situațiile de natură să determine apariția unui conflict de interese.

Conflictul de interese este definit, în conformitate cu prevederile art. 14 al OUG nr. 66/2011 ca situație în care există legături între acţionarii/asociaţii beneficiarului şi ofertanţii acestuia, între membrii comisiei de evaluare şi ofertanţi sau în care ofertantul câştigător deţine pachetul majoritar de acţiuni în două firme participante pentru acelaşi tip de achiziție.

Prin acţionar sau asociat se înţelege persoana care exercită drepturi aferente unor acţiuni care, cumulate, reprezintă cel puţin 10% din capitalul social sau îi conferă deţinătorului cel puţin 10% din totalul drepturilor de vot în adunarea generală.

În situația beneficiarilor privați, sunt aplicabile prevederile art. 14 și 15 din OUG. nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completarile ulterioare.

În acest sens:

* beneficiarul și membrii comisiei de evaluare a ofertelor trebuie să prezinte o declarație pe propria răspundere, din care să rezulte că nu sunt într-o situație care să încalce prevederile referitoare la conflictul de interese cu ofertanții care depun/au depus oferte, conform modelului din Anexa nr. 2 la prezenta procedură;
* În situația în care asociații/acționarii care exercită drepturi aferente unor acţiuni care, cumulate, reprezintă cel puţin 10% din capitalul social sau îi conferă deţinătorului cel puţin 10% din totalul drepturilor de vot în adunarea generală nu fac parte din comisia de evaluare, aceștia vor semna o declarație privind inexistența conflictului de interese cu ofertanţii.
* în cadrul ofertelor depuse de operatorii economici care participă la procedură, se va prezenta o declarație pe propria răspundere din care să rezulte că ofertanții participanți nu se află în situațiile descrise la art. 14 din OUG nr. 66/2011, conform modelului din Anexa nr. 5 la prezenta procedură. Această declarație va fi însoțită, în mod obligatoriu, de certificatul constatator emis de Oficiul Național al Registrului Comerțului, din care să rezulte componența acționariatului, sau similar, pentru ofertanţii din alte ţări decât România;

Dacă apare o situație de conflict de interese pe perioada derulării procedurii de achiziţie, ofertantul are obligația să notifice în scris, de îndată, persoana juridică care a organizat această procedură şi să ia măsuri pentru înlăturarea situației respective.

### **3.1.3 Excluderea dublei finanțări**

Beneficiarii privaţi au obligaţia de a lua măsuri preventive pentru excluderea situațiilor de natură să genereze dublă finanţare, în conformitate cu prevederile art. 36 din Regulamentul (UE) 2021/2116 al Parlamentului European și al Consiliului din 2 decembrie 2021 privind finanţarea, gestionarea și monitorizarea politicii agricole comune și de abrogare a Regulamentului (UE) nr. 1306/2013.

Beneficiarul privat va confirma lipsa existenţei situației de dublă finanţare înainte ca orice reprezentant al său să îşi înceapă efectiv activitatea în legătură cu procedura de achiziție, respectiv înainte de a începe orice activitate cu un operator economic. În acest sens, beneficiarul privat și asociaţii trebuie să includă în dosarul achiziţiei declaraţia pe propria răspundere privind evitarea dublei finanţări.

## **3.2 Documente utilizate**

Pentru programele de investiții, depuse de solicitant în vederea accesării fondurilor aferente intervenţiei IS-V-02 „Investiții în active corporale și necorporale" și intervenţiei IS-V-07 „Investiții în active corporale și necorporale menite să sporească durabilitatea producției de vin" din cadrul Planului strategic PAC 2023-2027, pe toată perioada implementării programului, în cadrul procedurii de achiziții solicitantul va utiliza și întocmi documentele în conformitate (nu sunt excluse documentele justificative care vin în completare sau pentru clarificarea unor aspecte cu privire la derularea procedurii de achiziție) cu prevederile procedurii de achiziție aflată în vigoare la data lansării procedurii de achiziție, cu excepția situației în care legislația națională sau a UE prevede altfel.

## **3.3 Resurse necesare**

* Asistența financiară din partea Uniunii prin Fondul European de Garantare Agricolă, denumit în continuare FEGA
* Contribuție solicitant/beneficiar.

## **3.4. Modul de lucru**

### **3.4.1. Planificarea operațiunilor si acțiunilor**

Procedura de achiziții pentru beneficiarii privați va fi respectată atât de către solicitanți/beneficiari, cât și de către ofertanți.

APIA prin Centrele județene, respectiv al Municipiului București, verifică și acordă aviz favorabil / nefavorabil pentru dosare de achiziții, în conformitate cu prevederile prezentei proceduri.

Beneficiarul privat are obligația de a pune la dispoziția APIA toate documentele aferente procedurilor de achiziție derulate în conformitate cu prevederile prezentei proceduri.

**Important!** În situația identificării unor abateri/nereguli de la prevederile procedurii de achiziții, în orice etapă ulterioară semnării contractului de achiziții, vor fi aplicate corecții financiare/ reduceri procentuale, conform pct. 3.5.5.

### **3.4.2. Derularea operațiunilor și acțiunilor**

Organizarea procedurii de achiziție se derulează în mai multe etape, în concordanță cu metoda de achiziție, determinată ca urmare a stabilirii valorii estimate a bunurilor, echipamentelor, serviciilor, lucrărilor care sunt considerate similare, astfel cum sunt detaliate la pct. 3.4.2.1.

Potrivit art. 31 din Hotărârea nr. 1571/2022 privind stabilirea cadrului general de implementare a intervenţiilor aferente sectoarelor vegetal şi zootehnic din cadrul Planului strategic PAC 2023-2027, finanţate din Fondul European de Garantare Agricolă şi de la bugetul de stat, cu modificările și completările ulterioare:

(1) În cazul intervenţiilor în sectorul vitivinicol, începerea programelor de investiţii şi efectuarea cheltuielilor se realizează doar după aprobarea cererilor de finanţare depuse de către solicitanţi.

(2) Prin excepţie de la prevederile alin. (1), în cazul în care legislaţia europeană specifică intervenţiilor nu dispune altfel, cheltuielile generale cu pregătirea documentațiilor necesare accesării intervenţiilor şi implementării programelor sunt eligibile şi dacă sunt efectuate înainte de aprobarea cererilor de finanţare.

Față de cele de mai sus, cu excepția cheltuielilor cu întocmirea și depunerea studiilor de fezabilitate/memoriilor justificative, emiterea unor documente necesare aprobării cererii de finanțare a programului de investiții, care sunt în responsabilitatea beneficiarului, dosarul de achiziții servicii / bunuri / echipamente / lucrări, va fi depus spre avizare după comunicarea deciziei de finanţare, la Centrele Județene ale APIA sau al municipiului București.

### **3.4.2.1. Stabilirea valorii estimate**

Determinarea valorică a obiectului contractului de achiziţie se stabileşte pe baza calculării şi însumării tuturor sumelor plătibile pentru îndeplinirea contractului respectiv, fără taxa pe valoare adăugată (cu excepția cazului în care aceasta nu se poate recupera în temeiul legislației naționale privind TVA).

Valoarea totală poate conține valoarea eligibilă plus valoarea neeligibilă (după caz), fără TVA (cu excepția cazului în care aceasta nu se poate recupera în temeiul legislației naționale privind TVA).

Valoarea estimată a achiziției se determină înainte de inițierea procedurii de atribuire și este valabilă la momentul inițierii procedurii de atribuire.

Valoarea estimată se determină pe baza a cel puțin două oferte informative, care vor fi anexate la Nota justificativă privind determinarea valorii estimate, care va conţine cel puţin denumirea bunului / echipamentului / produsului / serviciului / lucrării, cantitatea, preţul unitar, preţul total, sursa preţului.

**Beneficiarul privat nu are dreptul de a diviza contractul de achiziție în mai multe contracte distincte de valoare mai mică şi nici de a utiliza metode de calcul care să conducă la o subevaluare a valorii estimate a achiziției, cu scopul de a evita aplicarea prevederilor privind procedura de achiziție.**

În cazul contractelor de lucrări, costurile se detaliază pe obiecte de construcţie.

Potrivit art. 2 lit b) din Hotărârea nr. 907/2016 privind etapele de elaborare şi conţinutul-cadru al documentațiilor tehnico-economice aferente obiectivelor/proiectelor de investiţii finanţate din fonduri publice, obiectul de investiţii reprezintă parte a obiectivului de investiţii, cu funcţionalitate distinctă în cadrul ansamblului acestuia, care constă în lucrări de construcţii pentru realizarea unor obiecte noi de investiţii sau în lucrări de intervenţii la construcţii existente.

Obiectul achiziției are corespondenţă cu codul/codurile CPV care îl descriu cât mai exact, relevantă în acest context fiind activitatea ce caracterizează scopul principal al contractului.

Solicitantul/beneficiarul are obligația ca, la alegerea procedurii de atribuire, să se raporteze la valoarea estimată a produselor, serviciilor şi lucrărilor care sunt considerate similare.

În cazul în care solicitantul/beneficiarul intenționează să achiziționeze produse similare, iar atribuirea contractelor poate fi realizată pe loturi separate, valoarea estimată a achiziției se determină luând în considerare valoarea globală estimată a tuturor loturilor.

Prin servicii/bunuri/produse/lucrări similare se înţeleg acele servicii/bunuri/produse/lucrări care îndeplinesc în mod cumulativ următoarele condiţii:

- sunt destinate unor utilizări identice sau similare;

- fac parte din gama normală de servicii/produse/lucrări care sunt prestate/furnizate/ executate de către operatori economici cu activitate constantă în sectorul respectiv.

În situația în care produsele/serviciile cu același cod CPV sau cod CPV diferit, ce urmează a fi achiziționate răspund unor scopuri diferite, estimarea valorii contractelor se va realiza separat (de exemplu, serviciile de consultanță pentru elaborare Sf/MJ și servicii de consultanță pentru elaborare PT și servicii de consultanță pentru management proiect investiții).

În cazul în care este necesară achiziționarea mai multor produse care au același cod CPV sau cod CPV diferit, dar scopul acestora răspunde aceleiași activități/necesități ce caracterizează scopul principal al contractului, valoarea estimată a contractului se va stabili prin cumularea valorilor tuturor acestor produse.

Exemple de bunuri/produse similare (a căror valoare *se cumulează* pentru stabilirea procedurii de achiziție):

- mobilier birou - mobilier laborator - mobilier sala degustare (au întrebuințare similară - anume cea de mobilier și pot fi furnizate de fabrici de mobilă sau dealeri ai acestora, cu activitate constantă în producerea și furnizarea mobilei);

- etc. (justificare aceeași întrebuintare /similară).

Exemple de bunuri/produse distincte (a căror valoare *nu se cumulează* pentru stabilirea procedurii de achiziție):

- mobilier/mijloace tehnice de apărare împotriva incendiilor/dotări de uz gospodăresc;

- echipament de sonorizare/ echipament IT;

- etc, (justificare întrebuințare distinctă).

Încadrarea contractelor în funcţie de tipul lor, se stabileşte în funcţie de obiectul lor principal și pot fi contracte care vizează **achiziţia de servicii,** **achiziția lucrări, achiziţia bunuri / echipamente / produse.**

În cazul contractelor care vizează cel puţin două obiecte, respectiv achiziție de bunuri şi/sau servicii şi/sau lucrări, obiectul principal este cel căruia îi corespunde valoarea estimată cea mai mare a achiziţiei.

În situația în care contractul are ca obiect atât furnizarea de produse, cât şi execuţia de lucrări, acesta este considerat contract de lucrări, dacă valoarea estimată a achiziției în cazul execuţiei de lucrări este mai mare decât valoarea estimată a achiziției pentru furnizarea de produse.

În situația în care contractul are ca obiect atât furnizarea de produse, cât şi prestarea de servicii, acesta este considerat contract de servicii, dacă valoarea estimată a achiziției, în cazul prestării de servicii, este mai mare decât valoarea estimată pentru furnizarea de produse.

**În situația contractelor de lucrări, devizul general al proiectului se structurează pe capitole şi subcapitole de cheltuieli potrivit anexei 6 la HG 907/2016 respectiv, Metodologia privind elaborarea devizului general şi a devizului pe obiect.**

În cadrul fiecărui capitol/subcapitol de cheltuieli se înscriu cheltuielile estimate aferente realizării obiectului/obiectelor de investiţie din cadrul obiectivului de investiţii.

În cadrul devizului general se vor cuprinde cheltuieli destinate acoperirii eventualelor diferenţe de costuri determinate de lucrările care pot apărea pe parcursul fazelor de proiectare şi asistenţei tehnice pe durata de execuţie, ca urmare a completării sau optimizării soluţiilor tehnice stabilite la fazele anterioare.

În cadrul fiecărui capitol/subcapitol de cheltuieli se înscriu obiectele de investiţie (la cap. 4 şi, după caz, la subcap. 1.2, 1.3, 2, 3.1, 5.1) sau natura cheltuielilor (la celelalte capitole/subcapitole).

Valoarea lucrărilor de construcţii-montaj (C+M), inclusă în valoarea totală a devizului general, exprimată în lei, cuprinde cheltuielile prevăzute la cap./subcap. 1.2, 1.3, 1.4, 2, 4.1, 4.2, 5.1.1 din devizul general.

Cheltuielile diverse şi neprevăzute se estimează procentual, din valoarea cheltuielilor prevăzute la cap./subcap. 1.2, 1.3, 1.4, 2, 3.5, 3.8, 4 ale devizului general, astfel:

a) 10% în cazul executării unui obiectiv/obiect nou de investiţii;

b) 20% în cazul executării lucrărilor de intervenţie la construcţie existentă.

În cadrul achiziției de lucrări se vor lua în considerare următoarele variante:

1. Cap 1.2 + 1.3 + 1.4 + 2 (opțional) + 4.1 + 4.2 (opțional) + 4.3 (opțional) + 5.1.1 – Execuție lucrări

Se pot achiziționa distinct de varianta 1:

2. Cap 4.2 + 4.3 Montaj utilaj tehnologic și utilaje şi echipamente tehnologice cu montaj (procurare);

În cazul în care valoarea bunurilor/produselor supuse licitației depășește valoarea lucrărilor, contractul va fi considerat de bunuri.

Nu pot fi cumulate serviciile/bunurile/ echipamentele/lucrările în scopul limitării concurenței, a majorării prețurilor unor componente ale licitației. În situația în care se decide această cumulare pentru simplificarea achiziției, serviciile/bunurile/lucrările vor fi împărțite pe loturi.

Exemplu: Achiziția cumulată a executării construcției, împreună cu furnizarea bunurilor/echipamentelor tehnologice.

Achizițiile desfășurate pentru contractele de execuție lucrări prin procedura competitivă vor include cerințe de calificare referitoare la capacitatea tehnică și profesională, dovedită prin:

 Experiență similară raportată la obiectul achiziției.

Experiența similară se va putea justifica, după cum urmează:

Ofertanții trebuie să fi executat lucrări similare în ultimii 5 ani, raportați la data-limită de depunere a ofertelor, în valoare cumulată de cel puțin ......... lei, fără TVA (valoarea estimată a contractului). Se acceptă însumarea valorilor aferente lucrărilor similare executate în cadrul a maximum 3 contracte.

În funcție de natura contractului de execuție, ofertantul poate depune o listă care să cuprindă lucrări similare executate, însoţită de procesele verbale de recepție la terminarea lucrărilor pentru lucrările cele mai importante, care să probeze îndeplinirea cerinței.

Pentru îndeplinirea cerinței de experiență similară vor fi prezentate, după caz, următoarele documente justificative: procese verbale de recepție finală, certificări de bună execuție, recomandări sau alte documente din care să reiasă următoarele informații privind denumire beneficiar, obiectul, cantitatea, valoarea, perioada si modul de îndeplinire a contractului.

Comisia de evaluare poate solicita clarificari și după caz, completări ale documentelor prezentate de ofertanți, însa aceste clarificari nu trebuie sa conducă la modificarea ofertei depuse. Nu se va permite introducerea de noi contracte în lista cu principalele livrări de produse/de servicii prestate /lucrări executate. Prin clarificările sau completările solicitate se va evita apariția unui avantaj evident in favoarea unui ofertant care contravine principiilor tratamentului egal și transparenței.

Solicitarea unor cerințe mai exigente decât cele prezentate, de exemplu privind experiența similară (valoare cumulată mai mare, perioadă mai scurtă de îndeplinire, număr mai mic de contracte care să probeze experiența similară) vor fi considerate condiții restrictive și nu vor fi avizate favorabil.

 tehnicieni participanți la procedură (dacă este cazul):

Ofertanții trebuie să facă dovada că dispun de tehnicieni, cu calificări educaționale și profesionale.

Modalitatea de îndeplinire:

Pot fi solicitate documente justificative care probează îndeplinirea cerinței, cum ar fi: CV –uri, certificate/atestate/autorizații recunoscute la nivel național sau internațional, fișe de post/contract de muncă sau alte documente echivalente.

Beneficiarul poate solicita nominalizarea tehnicienilor, în special a celor care răspund de controlul calității, precum și dovada deținerii de către aceștia a unui anumit nivel de experiență specifică sau deținerea de certificate/atestate/autorizații.

Beneficiarul trebuie să facă distincția între categoriile tehnicienilor, în special a celor care răspund de controlul calității și de asigurare a calității (de exemplu: responsabil managementul calității, responsabil în domeniul securității si sănătății în muncă) și categoria personalului implicat în execuția pe baza de oferte a contractului.

Pentru cerințele privind autorizațiile (dacă este cazul), ofertanții vor prezenta autorizația […] emisă de […] eliberată în conformitate cu art. […] din […] sau în cazul ofertanților persoane juridice/fizice străine, documentele echivalente emise în țara de rezidență, traduse în limba română.

1. **În cazul achiziției de lucrări și al achiziției de servicii de proiectare (cumulat)**

Stabilirea tipului de procedură se va face prin cumularea serviciilor de proiectare tehnică şi asistenţă din partea proiectantului cumulată cu cea a lucrărilor aferente obiectivului de investiţii, dacă acestea fac obiectul aceluiaşi contract;

1. **În cazul achiziției de lucrări și al achiziției de bunuri/produse/echipamente**

În aceasta categorie intră cheltuielile următoarelor capitole ale devizului general:

Cap 4.3. Utilaje, echipamente tehnologice şi funcţionale care necesită montaj.

Cuprinde cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale.

În cazul în care achiziția acestora se face prin intermediul bazei de date cu prețuri de referință AFIR, cap. 4.3 se cumulează cu cap. 4.2 (acestea fiind înscrise în bază cu tot cu montaj).

Cap 4.4. Utilaje, echipamente tehnologice şi funcţionale care nu necesită montaj şi echipamente de transport.

Cuprinde cheltuielile pentru achiziţionarea utilajelor şi echipamentelor care nu necesită montaj.

Cap 4.5. Dotări

Cuprinde cheltuielile pentru procurarea de bunuri care intră în categoria mijloacelor fixe sau obiectelor de inventar, precum: mobilier, dotări cu mijloace tehnice de apărare împotriva incendiilor, dotări privind protecţia muncii.

Exemplele sau detalierea prevăzută, nu exclud existența altor situații care necesită clarificări.

##### **iii) În cazul contractelor de prestări servicii**

Solicitantul/beneficiarul stabilește procedura de achiziție în funcţie de următoarele considerente:

a) valoarea estimată a contractului având ca obiect prestare a serviciilor de elaborare a MJ, SF sau DALI;

b) valoarea estimată a contractului având ca obiect prestarea serviciilor de proiectare tehnică şi asistenţă din partea proiectantului, separată de valoarea estimată a contractului de lucrări, dacă se optează pentru atribuirea prin contracte distincte a serviciilor de proiectare față de contractul de lucrări;

c) pentru serviciile specifice aferente unei lucrări cum ar fi verificare proiecte, expertiză, audit energetic, studiu de impact asupra mediului, scenariu la incendiu, consultanţă şi altele, care necesită specialişti certificaţi/atestaţi pentru realizarea acestora, modalitatea de achiziție se va stabili şi în funcţie de valoarea estimată a fiecărui serviciu în parte.

Serviciile de consultanță privind Managementul de proiect pentru obiectul de investiții cuprind atât serviciile de consultanță pentru întocmirea cererii de finanțare, cât și serviciile de consultanță privind managementul investiției. Dat fiind faptul că serviciile de consultanță pentru întocmirea cererii de finanțare sunt prestate într-o etapă în care proiectul nu a fost depus și nu a obținut încă finanțarea, acestea nu sunt similare cu serviciile de consultanță privind managementul investiției, care se fac în etapa de implementare a proiectului, ca atare, se pot achiziționa și prin proceduri distincte.

Exemple de calcul ale valorii estimate pentru proceduri de achiziții servicii care se pot achiziționa distinct, în funcție de capitolele şi subcapitolele de cheltuieli din cadrul devizelor întocmite conform anexei nr. 7 la Hotărârea nr. 907/2016 privind etapele de elaborare şi conţinutul-cadru al documentațiilor tehnico-economice aferente obiectivelor/proiectelor de investiţii finanţate din fonduri publice:

Achiziție SF – în funcție de valoarea de la cap. 3.5.3

Achiziție DALI – în funcție de valoarea de la cap. 3.5.4

Achiziție expertizare tehnică a construcţiilor existente, se poate face și separat pentru fiecare specialitate (rezistență, instalații electrice, instalații sanitare, etc) în funcție de valoarea individuală alocată acestora, întrucât sunt prestate de specialiști cu calificări și atestate distincte;

Achiziție întocmire PTh și asistență tehnică - în funcție de valoarea de la cap. 3.5.4 + 3.5.6 + 3.8.1 + 3.1 (opțional);

Achiziția studiilor – cap.3.1 se poate face și separat pentru fiecare specialitate în parte, în funcție de valoarea individuală alocată fiecărei specialități (studii geotehnice, geologice, hidrologice, etc), deoarece sunt prestate de specialiști cu calificări și atestate distincte;

Achiziție verificarea tehnică de calitate a proiectului tehnic – cap. 3.5.5;

Achiziția serviciilor de consultanță pentru întocmirea cererii de finanțare: cap. 3.7.1 - parțial;

Achiziția serviciilor de consultanță privind managementul investiției: cap. 3.7.1- parțial;

Achiziția serviciilor de dirigenţie de şantier - cap.3.8.2;

## **3.5. Proceduri de achiziție**

Achiziția de produse/bunuri/echipamente, prestare de servicii, execuţie de lucrări finanţate din fondurile externe nerambursabile FEGA, aferente intervenţiei IS-V-02 „Investiții în active corporale și necorporale" și a intervenţiei IS-V-07 „Investiții în active corporale și necorporale menite să sporească durabilitatea producției de vin" din cadrul Planului strategic PAC 2023-2027, poate fi realizată prin:

* - achiziție utilizând Baza de date cu prețuri de referință - AFIR (BDPR);
* - achiziție pe bază de oferte;
* - procedura competitivă.

Pentru achizițiile de produse/echipamente care depășesc pragul de 75.000 de lei, beneficiarul are opțiunea de achiziție din baza de date AFIR sau de a demara procedura competitivă.

APIA prin Centrele județene și al municipiului București verifică și avizează dosarele de achiziții în conformitate cu prevederile procedurii operaționale și Procedurii de achiziție pentru beneficiarii private**, aflate în vigoare la momentul demarării procedurii de achiziție**. În situația în care vor intra în vigoare acte normative naționale sau ale UE care conțin dispoziții diferite și care se aplică direct, se vor aplica aceste prevederi, iar procedura operațională și Procedura de achiziție pentru beneficiarii privați vor fi actualizate în cel mai scurt timp.

Valoarea estimată a achiziției este determinată de către beneficiarul privat anterior realizării achiziției pe baza de oferte sau a publicării anunțului privind demararea procedurii de achiziție, având în vedere valoarea totală, fără TVA, aprobată conform deciziei de finanțare.

### **3.5.1. Achiziție utilizând Baza de date cu prețuri de referință - AFIR (BDPR)**

Solicitanții/beneficiarii care nu au calitatea de autoritate contractantă, pot să achiziționeze bunuri sau echipamente care se regăsesc în Baza de date cu prețuri de referință, (produsul trebuie să se regăsească în baza de date la data semnării contractului de furnizare) disponibilă pe pagina de internet a AFIR, fără a mai realiza procedura competitivă.

Bunurile sau echipamentele care urmează a fi achiziționate și care sunt înscrise în Baza de date cu prețuri de referință, trebuie să corespundă cu bunurile sau echipamentele înscrise în studiul de fezabilitate/memoriul justificativ (SF/MJ), să îndeplinească cerințele și caracteristicile tehnice conform studiului de fezabilitate/memoriului justificativ prezentate la depunerea cererii de finanțare și să respecte caracteristicile generale de bază (putere - CP, capacitate, dimensiuni de lucru, etc.) menționate în SF/MJ.

În situația în care în SF/MJ sunt prevăzute și caracteristicile tehnice auxiliare (nerelevante pentru realizarea funcţionalităţilor), nu este obligatorie respectarea acestora, așa cum au fost prevăzute la momentul întocmirii documentației de aprobare. În acest sens, solicitantul va notifica APIA despre necesitatea modificării caracteristicilor tehnice prevăzute în documentația tehnică inițială cu precizarea relevanței caracteristicilor auxiliare pentru funcționarea bunului/echipamentului și impactul asupra realizării programului.

Prețul maxim eligibil al produsului achiziționat, este dat de valoarea cea mai mică dintre valoarea înscrisă în Baza de date cu prețuri de referință la data semnării contractului de furnizare, valoarea aprobată de APIA pentru respectiva achiziție, valoarea efectiv plătită și contabilizată. Dacă prețul din baza de date AFIR la data semnării contractului este mai mare decât valoarea aprobată de APIA, diferența constituie cheltuială neeligibilă pentru sprijin.

Contractul de vânzare-cumpărare sau anexa acestuia, trebuie să prezinte înscrise toate dotările și toate caracteristicile tehnice ale elementului respectiv, așa cum sunt afișate online la data semnării Contractului de vânzare-cumpărare respectiv.

În situația în care solicitantul intenționează să achiziționeze bunuri/echipamente cu aceleași caracteristici tehnice atât prin achiziție pe baza de oferte, cât și din baza de date AFIR, dacă valoarea cumulată a bunurilor/echipamentelor **nu depășeste** pragul financiar prevăzut în cadrul capitolului 3.5.2, nu se consideră divizare în vederea evitării procedurii competitive.

În situația în care solicitantul intenționează să achiziționeze bunuri/echipamente cu aceleași caracteristici tehnice atât prin achiziție pe baza de oferte, cât și din baza de date AFIR, dacă valoarea cumulată a bunurilor/echipamentelor **depășeste** pragul financiar prevăzut în cadrul capitolului 3.5.2, se organizează procedura competitivă pentru bunurile care nu se regăsesc în baza de date AFIR.

Nu se impune depunerea cererii de modificare date în situația în care la data achiziției solicitantul identifică bunuri/echipamente în baza de date cu prețuri de referință – AFIR pentru care la data aprobării programului a prezentat oferta informativă din alte surse.

Pentru achizițiile **utilizând Baza de date cu prețuri de referință - AFIR** nu este necesară întocmirea unui dosar pentru avizarea achiziției. Toate documentele vor fi prezentate direct la plată și atașate dosarului cererii de plată.

**Important! În BDPR prețul Produselor/Bunurilor include și montajul.**

**Solicitanții vor depune o declarație pe proprie răspundere (care să cuprindă date de identificare: nume, prenume, CI/BI, serie, număr, CNP), din care să rezulte că nu se află în situațiile descrise la art. 14 din OUG nr. 66 / 2011.**

### **3.5.2. Achiziția pe bază de oferte**

**Solicitantul/beneficiarul are dreptul de a achiziţiona bunuri/echipamente/servicii/ lucrări** **pe baza de oferte,** dacă valoarea eligibilă estimată a achiziției este mai mică sau egală cu 75.000 lei, fără TVA.

Întrucât în susținerea cererii de finanțare solicitantul depune cel puțin două oferte pentru fiecare bun/serviciu/lucrare, la achiziția pe baza de oferte solicitantul/beneficiarul poate utiliza fie oferta cu prețul cel mai mic dacă aceasta mai este în termenul de valabilitate, fie va solicita o nouă ofertă pe baza unei cereri de ofertă, cu respectarea principiului rezonabilităţii preţurilor.

Valoarea cheltuielilor la nivel de bun sau serviciu sau lucrare la data implementării este eligibilă în cuantumul cheltuielilor reale efectuate, justificate pe bază de documente în limita valorii ajutorului aprobat în programul de investiţii prevăzut la alin. (1); în cazul în care cuantumul cheltuielilor reale efectuate depăşeşte valoarea ajutorului aprobat, diferenţa se suportă de către beneficiar şi reprezintă cheltuială neeligibilă.

Cererea de ofertă va include cel puțin următoarele informații:

* informații generale cu privire la beneficiar (denumire, cod unic de înregistrare, adresa, telefon, e-mail, persoane de contact, mijloace de comunicare etc.);
* denumirea programului și tipul de intervenție aferentă;
* tipul (servicii, bunuri/echipamente sau lucrări, cu toate caracteristicile aprobate) și obiectul contractului;
* durata contractului;
* valoarea totală estimată ......lei, din care valoarea eligibilă …. lei și valoarea neeligibilă …. lei;
* sursa de finanțare;
* data, locul și ora-limită de depunere a ofertei;
* modul de depunere a ofertei;
* perioada de valabilitate a ofertei;
* invitația de a contacta beneficiarul pentru informații suplimentare legate de contract, prin mijloace de comunicare stabilite.

Oferta admisă va fi oferta cu prețul cel mai mic, iar dacă este prezentată în urma cererii de ofertă, va îndeplini toate cerințele prevăzute în cererea de ofertă.

Beneficiarul depune la APIA Centru Județean și a municipiului București spre verificare și avizare contractul, Anexa privind Declarația pentru respectarea regulilor privind evitarea conflictului de interese însoțit de Certificatul constatator emis de ONRC pentru ofertant.

IMPORTANT!!!!

* solicitantul va prezenta oferta aferentă achiziției;
* bunurile/echipamentele/serviciile/lucrările trebuie să respecte cerințele și caracteristicile tehnice conform studiului de fezabilitate/memoriului justificativ **depuse în cadrul programului de investiții aprobat;**
* pentru categoriile de servicii achiziționate prin cerere de ofertă, cu excepția cheltuielilor efectuate înainte de emiterea deciziei de finantare a programului, pentru întocmirea si depunerea studiilor de fezabilitate/memoriilor justificative, emiterea unor documente necesare aprobării cererii de finantțare a programului de investiții, dosarul de achiziție seprezintă la APIA CJ și a municipiului București în vederea avizării. Responsabilitatea privind modul de realizare a achiziției revine integral solicitantului.

## **3.5.3 Procedura competitivă**

Procedura **competitivă** constă în parcurgerea următoarelor etape:

1. Elaborarea Caietului de sarcini și a specificațiilor tehnice;

2. Estimarea valorii contractului;

3. Elaborarea informațiilor pentru ofertanți;

4. Publicarea anunțului de participare;

5. Depunerea și evaluarea ofertelor și comunicarea rezultatelor;

6. Contractarea;

## **3.5.3.1. Etapa 1- Elaborarea Caietului de sarcini și a specificațiilor tehnice**

Beneficiarul privat elaborează specificații tehnice obiective ce descriu obiectul achiziției.

Specificațiile tehnice se vor elabora în conformitate cu următoarele reguli:

* trebuie să cuprindă toate cerințele necesare pentru elaborarea ofertei. În acest sens este recomandat ca beneficiarul privat să elaboreze caietul de sarcini într-o formă cât mai clară, obiectivă, detaliată pentru a se asigura de îndeplinirea corespunzătoare a scopului propus prin program;
* nu se vor impune cerințe discriminatorii sau care nu au relevanță în cazul contractului atribuit. Cerințele trebuie să permită oricărui ofertant accesul egal la procedura de atribuire și nu trebuie să aibă ca efect introducerea unor obstacole nejustificate, de natură să restrângă concurența;
* se vor stabili prin raportare la cerințe de performanță sau cerințe funcționale, inclusiv caracteristici;
* se interzice definirea unor cerințe care indică o anumită origine, sursă, producție, un procedeu special, o marcă de fabrică sau de comerț, un brevet de invenție, o licență de fabricație, care au ca efect favorizarea ori eliminarea anumitor operatori economici sau a anumitor produse. Se admite o astfel de indicație, dar numai în mod excepțional, în situația în care o descriere suficient de precisă și inteligibilă a obiectului contractului nu este posibilă, și numai însoțită de mențiunea **“sau echivalent”.**

În situația în care solicitantul/beneficiarul privat stabileşte specificaţiile tehnice pentru care utilizează sintagma "sau echivalent", acesta nu respinge o ofertă pe motiv că, produsele, lucrările sau serviciile prezentate în cadrul ofertei, nu sunt conforme cu specificaţiile tehnice la care se face trimitere, dacă ofertantul demonstrează în oferta sa, prin orice mijloace adecvate, că îndeplineşte într-un mod echivalent cerințele definite prin specificaţiile tehnice.

Ofertantul este responsabil să demonstreze în cadrul ofertei sale, prin mijloace adecvate și verificabile, că produsele, bunurile/echipamentele, lucrările sau serviciile, satisfac cerințele de performanţă sau cerinţele funcţionale stabilite de beneficiarul privat.

În etapa de evaluare a ofertelor beneficiarul privat nu va putea renunța la cerințele înscrise.

Pentru a se asigura de îndeplinirea corespunzătoare a obligațiilor contractuale, beneficiarul privat poate include în contract clauze care să garanteze implementarea în bune condiții a contractului spre exemplu, penalități, verificări la anumite intervale stabilite, etc.

Prezenta procedură nu impune un anumit criteriu de atribuire. Beneficiarul este liber să stabilească un criteriu de atribuire sau să aleagă oferta cu cele mai multe avantaje pentru realizarea obiectivului contractului.

În raportul procedurii de achiziţie se vor prezenta avantajele tehnice şi financiare care motivează alegerea ofertei câştigătoare, raportat la cerințele minime obligatorii solicitate de beneficiarul privat şi la cele suplimentare asumate de ofertanţi. Avantajele tehnice şi financiare care motivează alegerea se raportează exclusiv la informaţiile prezentate în oferte/răspunsurile la clarificările solicitate.

Beneficiarul are dreptul să includă clauze de ajustare/revizuire a preţului, cu condiția ca în Caietul de sarcini să includă menţiuni privind posibilitatea de ajustare a preţului contractului.

Pentru a se respecta principiul transparenţei, **posibilitatea de ajustare a preţului contractului de servicii/bunuri/lucrări trebuie să fie precizată atât în anunțul de participare și în invitația de participare, cât şi în contractul** care urmează să fie încheiat prin clauze speciale în acest sens.

Beneficiarul precizează atât în anunțul de participare cât şi în contract modul concret de ajustare a preţului, indicii care vor fi utilizaţi, precum şi sursa informaţiilor cu privire la evoluţia acestora.

**Orice modificare care prevede suplimentarea valorii contractului de achiziție ulterior deciziei de finantare, se realizează în condițiile în care beneficiarul privat suportă diferenţa de preţ în integralitatea sa, din bugetul propriu.**

În situația în care costurile privind întocmirea Studiului de fezabilitate/Memoriului justificativ şi/sau pentru consultanţă depăşesc pragul mai sus menționat, iar solicitantul aplică procedura competitivă, dar nu prezintă la APIA CJ dosarul de achiziție în vederea avizării, legalitatea realizării procedurii competitive rămâne în responsabilitatea solicitantului.

Solicitanții vor depune o declarație pe proprie răspundere (care să cuprindă date de identificare: nume, prenume, CI/BI, serie, număr, CNP), din care să rezulte că nu se află în situațiile descrise la art. 14 din OUG nr. 66/2011.

Pentru a face dovada că ofertantul are Codul CAEN autorizat și pentru a se verifica un eventual conflict de interese dintre acționariatul ofertantului și beneficiar, certificatul constatator emis de ONRC, nu trebuie să aibă o vechime mai mare de 6 luni înainte de semnarea contractelor.

În cazul în care certificatul constatator are o vechime mai mare de 6 luni, echipa de verificatori va solicita prin intermediul notificării de completare, depunerea de către beneficiar a unui nou certificat constatator.

În cazul în care realizarea obiectului achiziției presupune o serie de aprobări, avize, autorizaţii sau alte formalități stabilite de prevederile legale in vigoare, solicitantul trebuie să se asigure că efectuarea cheltuielilor se realizează cu respectarea tuturor prevederilor legale.

### **3.5.3.2. Etapa 2 - Estimarea valorii contractului**

Determinarea valorică a obiectului contractului de achiziție se stabileşte pe baza calculării şi însumării tuturor sumelor plătibile pentru îndeplinirea contractului respectiv, fără taxa pe valoare adăugată, luând în considerare orice forme de opţiuni şi în măsura în care acestea pot fi anticipate la momentul estimării, orice eventuale suplimentări sau majorări ale valorii contractului. Valoarea totală poate conține valoarea eligibilă+valoarea neeligibilă fără TVA.

Anterior inițierii procedurii de atribuire se va întocmi nota justificativă privind determinarea valorii estimate, care va conține cel puțin următoarele informații: denumirea produsului/serviciului/lucrării, cantitatea, prețul unitar, prețul total, sursa prețului.

Valoarea estimată a achiziției este determinată de către beneficiarul privat anterior publicării anunțului privind demararea procedurii de achiziție, având în vedere valoarea totală, fără TVA, aprobată conform deciziei de finanțare.

În situația în care se constată că valoarea estimată stabilită la momentul demarării achiziției este mai mică sau mai mare decât valoarea estimată la momentul depunerii cererii de finanțare, beneficiarul privat o va actualiza în consecință, la data realizării achiziției pe baza de oferte sau la data publicării anunțului privind demararea procedurii de achiziție, cu notificarea APIA Centrul Județean sau al municipiului București.

În situația în care valoarea estimată a achiziției se actualizează conform prevederilor de mai sus, dacă aceasta este mai mare decât cea declarată în cererea de finanțare, diferența de preț va fi suportată de către beneficiarul privat, în integralitatea sa, din bugetul propriu, reprezentând cheltuială neeligibilă.

În situația în care valoarea estimată a achiziției se actualizează, dacă aceasta este mai mică decât cea declarată în cererea de finanțare, diferența va fi utilizată în conformitate cu prevederile ghidului specific, dacă este cazul.

La estimarea valorii contractului beneficiarul va avea în vedere inclusiv prevederile capitolului 3.4.2.1., din prezenta procedură.

### **3.5.3.3. Etapa 3 - Elaborarea informațiilor pentru ofertanți**

#### Beneficiarul are obligația de a elabora documentația de atribuire care conţine toate informaţiile necesare pentru respecta principiul transparenței și pentru a asigura operatorilor economici o informare completă, corectă şi precisă cu privire la cerinţele achiziției, obiectul contractului şi modul de desfăşurare a procedurii de atribuire.

Documentația de atribuire, respectiv caietul de sarcini conţine cerințe, criterii, reguli şi alte informaţii necesare pentru a asigura ofertantului o informare completă, corectă şi explicită cu privire la modul de aplicare a procedurii de atribuire;

În documentația de atribuire trebuie să se regasească cel puțin următoarele:

1. informații generale cu privire la beneficiar (denumire, cod unic de înregistrare, adresa, telefon, fax, e-mail, persoane de contact, mijloace de comunicare etc.);
2. tip procedură și formalități care trebuie îndeplinite în legatură cu participarea la procedură;
3. cerințe minime solicitate;
4. cerințele tehnice ce descriu obiectul achiziției;
5. informații detaliate și complete privind criteriile de calificare (acestea nu vor putea fi modificate pe parcursul procedurii);
6. criteriul de atribuire și informații detaliate și complete privind criteriul de atribuire a ofertelor (acesta nu va putea fi modificat pe parcursul procedurii);
7. tipul (servicii, bunuri/echipamente sau lucrări) și proiectul de contract conţinând clauzele contractuale obligatorii (va prezenta model contract);
8. definerea termenului de furnizare/livrare;
9. durată contract (se vor înscrie termene exprimate în zi, lună, an), cu prevederi, după caz, privind posibilitatea de modificare;
10. valoarea supusă licitației … lei, din care valoarea eligibilă …. lei și valoarea neeligibilă …. Lei, cu prevederi, după caz, privind posibilitatea de ajustare a prețului;
11. modul de depunere a ofertelor, termenul limită de depunere a ofertelor, data și ora deschiderii ofertelor, locul deschiderii ofertelor precum și perioada de valabilitate a ofertei;
12. instrucțiuni privind modul de elaborare și de prezentare a propunerii tehnice și financiare,
13. documentele obligatorii solicitate.
14. formulare şi modele de documente.

Totodată, caietul de sarcini va conține cerințe cu privire la:

* certificatul constatator emis de Oficiul Național al Registrului Comerțtului, din care să rezulte componența acționariatului și obiectul de activitate al ofertantului;
* domeniul de activitate principal sau secundar înscris în certificatul ONRC (coduri CAEN autorizate) / instituții echivalente pentru furnizorii externi, care să raspundă caietului de sarcini;
* obligativitatea corespondenței între obiectului contractului și codul CAEN din certificatul constatator al ofertantului;
* etc.

Specificaţiile tehnice stabilite prin documentația de atribuire, definesc caracteristicile solicitate privind lucrarea, serviciul sau produsele care fac obiectul achiziției.

Specificaţiile tehnice trebuie să permită tuturor operatorilor economici accesul egal la procedura de atribuire şi nu trebuie să aibă ca efect introducerea unor obstacole nejustificate faţă de asigurarea unei concurenţe efective între operatorii economici.

Nu se respinge o ofertă pe motiv că lucrările, produsele sau serviciile oferite nu sunt conforme cu specificaţiile tehnice la care se face trimitere, dacă ofertantul demonstrează în oferta sa, prin orice mijloace adecvate, că soluţiile propuse îndeplinesc într-un mod echivalent cerințele definite prin specificaţiile tehnice.

În documentația de atribuire pot fi prevăzute și alte cerințe cu aport suplimentar prevederilor prezentei proceduri, cerințe care nu exclud condițiile prevăzute în procedură.

Se va solicita Declarația pe propria răspundere, privind faptul că ofertantul nu se află în situațiile privind conflictul de interese;

Nota: Declarațiile pe propria raspundere vor fi întocmite cu respectarea OUG 66/2011, art. 14 și art.15, respectiv:

“Art. 14. -

(1) Pe parcursul aplicării procedurii de achiziție, beneficiarii persoane fizice/juridice de drept privat au obligația de a lua toate măsurile necesare pentru a evita situațiile de natură să determine apariția unui conflict de interese, și anume a situației în care există legături între structurile acționariatului beneficiarului și ofertanții acestuia, între membrii comisiei de evaluare și ofertanți sau în care ofertantul câștigător deține pachetul majoritar de acțiuni în două firme participante pentru același tip de achiziție.

(2) Încălcarea prevederilor alin. (1) se sancționează cu deduceri/excluderi din cheltuielile solicitate la plată/rambursare, în funcție de prejudiciul posibil de provocat ori deja provocat fondurilor europene și/sau fondurilor publice naționale aferente acestora.

Art. 15. -

(1) La depunerea ofertei în cadrul unei proceduri de achiziții, ofertantul este obligat să depună o declarație conform căreia nu se află în conflict de interese.

(2) Dacă apare o situație de conflict de interese pe perioada derulării procedurii de achiziție, ofertantul are obligația să notifice în scris, de îndată, entitatea care a organizat această procedură și să ia măsuri pentru înlăturarea situației respective.”

Declarația ofertantului privind inexistența conflictului de interese va fi realizată onform modelului din anexa nr. 5 la prezenta procedură.

**Criteriile utilizate pentru stabilirea ofertei câștigătoare:**

Beneficiarul are obligația să precizeze în documentația către ofertanti, pentru achiziția de produse/bunuri/echipamente, servicii sau lucrări, criteriul aplicat pentru stabilirea ofertei câștigătoare, cu respectarea principiilor economicităţii, eficienţei şi eficacităţii.

Fără a aduce atingere dispozițiilor legale sau administrative privind prețul anumitor produse ori remunerarea anumitor servicii, **se atribuie contractul de achiziție ofertantului care a depus oferta cea mai avantajoasă din punct de vedere economic.**

**Oferta cea mai avantajoasă din punct de vedere economic** se stabilește pe baza **criteriului de atribuire și a factorilor de evaluare** prevăzuți de către beneficiar în documentele achiziției.

Pentru determinarea ofertei celei mai avantajoase din punct de vedere economic beneficiarul are dreptul de a aplica unul dintre următoarele **criterii de atribuire:**

**a)**prețul cel mai scăzut;

**b)** costul cel mai scăzut;

**c)** cel mai bun raport calitate-preț;

**d)** cel mai bun raport calitate-cost.

**Beneficiarul** poate utiliza:

* criteriul „preţul cel mai scăzut”- stabilirea ofertei câştigătoare este realizată numai prin compararea preţurilor prezentate în cadrul ofertelor admisibile, respectarea cerințelor minime cu privire la specificațiile tehnice conform caietului de sarcini, fără să fie cuantificate alte elemente de natură tehnică sau alte avantaje care rezultă din modul de îndeplinire a contractului de către operatorii economici participanţi la procedura de atribuire, situație în care beneficiarul are obligația să atribuie contractul respectiv operatorului economic care oferă prețul cel mai scăzut, în condițiile în care oferta corespunde cerințelor de natura tehnică și cantitativă, stabilite de beneficiar.
* criteriul ,,costul cel mai scăzut” este determinat pe considerente de rentabilitate, utilizând factori precum calcularea costurilor pe ciclul de viață;
* criteriile cel mai bun raport calitate-preț/calitate-cost sunt determinate pe baza unor factori de evaluare care includ aspecte calitative, de mediu și/sau sociale, în legătură cu obiectul contractului de achiziție.

Criteriul de atribuire cel mai bun raport calitate-preț include de regulă un element de preț sau de cost. În situația în care beneficiarul inițiază o procedură de atribuire cu buget fix, în care elementul de preț sau de cost este un preț sau cost fix, factorii de evaluare se referă numai la aspecte calitative ale produselor, serviciilor sau lucrărilor care fac obiectul achiziției.

**Aplicarea criteriilor de atribuire „cel mai bun raport calitate-preţ” și „cel mai bun raport calitate-cost” se face în baza unor factori de evaluare.**

**Factorii de evaluare** pot viza, printre altele:

**a)** calitatea, inclusiv avantajele tehnice, caracteristicile estetice și funcționale, accesibilitatea, conceptul de proiectare pentru toți utilizatorii, caracteristicile sociale, de mediu și inovatoare și comercializarea și condițiile acesteia;

**b)** organizarea, calificarea și experiența personalului desemnat pentru executarea contractului, în cazul în care calitatea personalului desemnat poate să aibă un impact semnificativ asupra nivelului calitativ de executare a contractului;

**c)** serviciile postvânzare, asistența tehnică și condițiile de livrare, cum ar fi data livrării, procesul de livrare și termenul de livrare sau de finalizare.

Beneficiarul va preciza în documentația de atribuire/caietul de sarcini, ponderea relativă pe care o acordă fiecărui factor de evaluare ce va fi aplicat pentru determinarea ofertei celei mai avantajoase din punct de vedere economic, cu excepţia cazului în care oferta cea mai avantajoasă din punct de vedere economic este determinată prin aplicarea criteriului preţului cel mai scăzut.

**Factorii de evaluare a ofertelor trebuie sa fie cuantificati și transpuși într-un algoritm de calcul, astfel încat să se asigure o evaluare obiectivă a ofertelor.**

În cazul în care stabilirea unei ponderi nu este posibilă din motive obiective, se indică factorii de evaluare în ordinea descrescătoare a importanţei.

#### **3.5.3.4. Etapa 4 - Publicarea anunțului de participare**

Beneficiarul privat va publica, în mod obligatoriu, într-un **cotidian de tiraj național** un anunț de participare.

Anunțul din cotidian va include cel puțin următoarele informații:

* informații generale cu privire la beneficiar (denumire, cod unic de înregistrare, adresa, telefon, fax, e-mail, persoane de contact, mijloace de comunicare etc.);
* denumirea programului și tipul de intervenție aferentă;
* tipul (servicii, bunuri/echipamente sau lucrări) și obiectul contractului;
* durata contractului, cu posibilitatea de modificare\*
* valoarea totală estimată (valoarea supusă licitației)…..... lei, din care valoarea eligibilă …. lei și valoarea neeligibilă …. lei;
* posibilitatea de ajustare a prețului contractului\*,
* sursa de finanțare;
* criteriul de atribuire;
* data, locul și ora-limită de depunere a ofertelor;
* data și ora ședintei de deschidere a ofertelor;
* modul de obtinere a documentației de atribuire și adresa de la care aceasta se poate obține;
* modul de depunere a ofertei;
* perioada de valabilitate a ofertei;
* locația (adresa) deschiderii ofertelor;
* invitația de a contacta beneficiarul pentru informații suplimentare legate de contract, prin mijloace de comunicare stabilite.

**Solicitantul are obligația de a menționa în anunț:**

**- este permisă prelungirea duratei de execuție/ajustarea prețului ulterior încheierii contractului, doar în condițiile în care nu este afectat avantajul ofertantului declarat câștigător față de ceilalți ofertanți;**

- adresa de la care se pot obține informații și documentația de atribuire.

În cadrul anunțului, nu este obligatorie publicarea specificațiilor tehnice.

Totodată solicitantul are obligația de a menține o evidență clară a operatorilor economici care au solicitat specificațiile tehnice, cu precizarea datelor de identificare ale acestora și data la care au ridicat/le-au fost comunicate documentele. Acest document va fi prezentat în copie certificată pentru conformitatea cu originalul în cadrul dosarului privind acordarea sprijinului financiar.

Mijloacele de comunicare cu beneficiarul stabilite în anunț nu pot fi modificate ulterior (exemplu: email, fax, posta, etc...)

În caietul de sarcini se va menționa faptul că în orice situație vor prevala informațiile publicate în cotidianul de tiraj național.

Suplimentar beneficiarul privat poate să publice pe website-ul propriu la aceeași dată sau poate transmite invitații de participare care obligatoriu conțin aceleași date publicate în cadrul anunțului.

Între momentul publicării anunţului privind lansarea procedurii de achiziţie şi momentul depunerii ofertelor, în vederea clarificării oricăror neclarităţi din partea potenţialilor ofertanţi şi pentru pregătirea ofertelor, beneficiarul privat va stabili un termen de răspuns la clarificări, fără a depăşi ultima zi de depunere a ofertelor.

Beneficiarul privat nu poate stabili prin clarificări, criterii şi/sau condiții noi şi nici nu le poate modifica pe cele existente.

Pentru a asigura o publicitate suplimentară, **în aceeași zi cu publicarea anunțului**, solicitantul poate publica anunțul pe site-ul propriu și/sau poate transmite invitații de participare la procedura competitivă către cel puțin doi ofertanți care activează pe piața relevantă. În acest caz, informațiile publicate trebuie să fie identice cu cele cuprinse în anunțul de participare publicat în **ziarul de tiraj național** **și în documentația de atribuire / caiet de sarcini**. În anunț / invitație, se acordă un termen pentru elaborarea și prezentarea ofertei, luând în considerare complexitatea contractelor.

|  |
| --- |
| **Atentie!**  **Pentru întocmirea și depunerea ofertelor aferente contractele de furnizare/achiziție de bunuri/ produse/echipamente sau servicii, se vor acorda minimum 10 zile calendaristice, iar pentru** **întocmirea și depunerea ofertelor aferente contractele de lucrări, se acordă minimum 20 de zile calendaristice**.  **La calcularea termenului nu se iau în calcul ziua de publicare a anunţului privind lansarea procedurii de achiziţie şi nici ziua în care se depun ofertele.** |

Nerespectarea obligațiilor de mai sus atrage aplicarea unei corecţii financiare în conformitate cu prevederile Ordonanţei de urgenţă nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora.

Termenele care trebuie luate în considerare la evaluarea ofertelor vor fi calculate conform prevederilor Regulamentului (CEE, EURATOM) NR. 1182/71 al Consiliului din 3 iunie 1971 privind stabilirea regulilor care se aplică termenelor, datelor și expirării termenelor.

Termenele se calculează conform următoarelor reguli:

a) la calculul unui termen exprimat în zile, luni sau ani de la un anumit eveniment ori act sau acțiune, data la care se produce respectivul eveniment, act ori acțiune nu se ia în considerare;

b) cu aplicarea în mod corespunzător a dispozițiilor lit. a) și d), termenul exprimat în zile începe să curgă la începutul primei ore a primei zile a termenului și se încheie la expirarea ultimei ore a ultimei zile a termenului;

c) cu aplicarea în mod corespunzător a dispozițiilor lit. a) și d), termenul exprimat în luni sau ani începe să curgă la începutul primei ore a primei zile a termenului și se încheie la expirarea ultimei ore a zilei care reprezintă ziua din ultima lună sau an corespunzătoare zilei în care a început să curgă termenul; dacă, în cazul termenului exprimat în luni sau ani, în luna în care se încheie termenul nu există o zi corespunzătoare zilei în care a început să curgă termenul, termenul se încheie la expirarea ultimei ore a ultimei zile a lunii respective;

d) dacă ultima zi a unui termen exprimat în zile, luni sau ani este o zi de sărbătoare legală, duminică sau sâmbătă, termenul se încheie la expirarea ultimei ore a următoarei zile lucrătoare;

e) la calculul unui termen exprimat în zile lucrătoare se aplică în mod corespunzător dispozițiile lit. a), b) și d), cu deosebirea că zilele nelucrătoare din cadrul termenului nu se iau în considerare.

## **3.5.3.5. Etapa 5 - Depunerea, evaluarea ofertelor și comunicarea rezultatelor**

##### **A. Depunerea ofertelor**

Depunerea ofertelor se va realiza conform cerințelor din cadrul anunțului publicat în cotidianul de tiraj național.

* în anunțul de participare și în documentația de atribuire se vor înscrie cerințele conform procedurii competitive;
* ofertele se depun la adresa menționată în anunțul de participare, în două plicuri sigilate, unul exterior şi unul interior;
* plicurile se înregistrează în registrul intrări - ieșiri al documentelor solicitantului în ordinea cronologică a datei și a orei de primire;
* pe plicul exterior se înscrie, de către solicitant, numărul, data și ora primirii conform registrului de intrări – ieșiri al documentelor;
* pe plicul interior, care conţine oferta propriu-zisă, se înscriu numele sau denumirea ofertantului, precum şi adresa sediului social al acestuia.

##### **B. Evaluarea ofertelor**

Evaluarea ofertelor – se realizează de către o comisie formată din minimum 3 persoane, numită prin decizia beneficiarului.

Beneficiarul privat deschide ofertele la adresa, la data şi la ora stabilite în anunţul privind lansarea procedurii de atribuire.

La deschiderea ofertelor beneficiarul privat va întocmi un raport cu documentele primite de la fiecare ofertant şi cu numărul de pagini aferent, care va conține data și ora deschiderii ofertelor.

În situația în care, până la împlinirea termenului stabilit pentru depunerea ofertelor, **nu s-a depus nicio ofertă**, la termenul stabilit pentru deschiderea ofertelor, după o analiză ale cărei concluzii sunt prezentate în raportul procedurii de achiziție, se poate decide reluarea procedurii competitive.

Sub sancţiunea excluderii din procedura de achiziţie, un ofertant nu poate depune mai mult de o ofertă.

O oferta admisibilă este oferta care nu este inacceptabilă, neconformă sau neadecvată.

Oferta este considerată inacceptabilă dacă nu îndeplineşte condițiile de formă și fond aferente elaborării şi prezentării acesteia, a fost prezentată de către un ofertant care nu are calificările necesare sau al cărei preţ depăşeşte valoarea estimată, astfel cum a fost stabilită şi documentată înainte de iniţierea procedurii de atribuire.

Oferta este considerată neconformă dacă nu respectă cerințele prezentate în documentele achiziției sau a fost primită cu întârziere.

Oferta este considerată neadecvată dacă este lipsită de relevanţă faţă de obiectul contractului, neputând în mod evident satisface, fără modificări substanţiale, necesităţile şi cerințele indicate în documentele achiziţiei.

Oferta este conformă din punct de vedere financiar dacă, atât valoarea eligibila cât și valoarea neeligibilă a ofertei, se încadrează în valoarea eligibilă și neeligibilă supusă licitației și prevăzută în bugetul aprobat.

Valoarea estimată a contractului ce va face obiectul achiziției va fi cel mult egală cu valoarea corespunzătoare bugetului aprobat prin decizia de finanțare plus valoarea neeligibilă, fără TVA.

Beneficiarul nu evaluează ofertele care sunt transmise în altă locaţie decât cea menționată în anunț sau primite după termenul stabilit pentru depunerea lor (locul, data şi ora stabilite în anunţul privind demararea procedurii de achiziție).

În perioada de evaluare, după deschiderea ofertelor, comisia de evaluare din cadrul beneficiarului privat compară ofertele primite prin raportarea lor la toate cerințele din caietul de sarcini și selectează oferta care îndeplinește cerințele tehnice și financiare și criteriul de atribuire stabilit în anunț și în caietul de sarcini.

Ofertele stabilite conforme trebuie să raspundă cerințelor din punct de vedere al criteriului de atribuire, performanțelor și parametrilor tehnici conform caietului de sarcini, proiectului tehnic și cererii de oferte, dacă acestea au fost solicitate, cerințelor din punct de vedere financiar și să fie transmise de către operatori economici care îndeplinesc condițiile de calificare verificabile.

Cu excepţia cazului în care acest lucru este justificat de obiectul contractului, specificaţiile tehnice nu precizează un anumit producător, o anumită origine sau un anumit procedeu care caracterizează produsele sau serviciile furnizate de un anumit operator economic şi nici nu se referă la mărci, brevete, tipuri, la o origine sau la o producţie specifică, care ar avea ca efect favorizarea sau eliminarea anumitor operatori economici sau produse.

În etapa de evaluare a ofertelor nu se pot adăuga alte cerințe şi nu se poate renunţa la cerințele deja enunţate în caietul de sarcini.

În cazul în care există neclarităţi asupra ofertelor depuse sau documente lipsă, altele decât propunerea tehnică şi propunerea financiară, beneficiarul privat poate solicita ofertanţilor clarificări.

Neîndeplinirea unei cerințe din documentația de atribuire poate conduce la respingerea ofertei, în cazul în care beneficiarul a stabilit în caietul de sarcini anumiti parametri tehnici care sunt cerințe eliminatorii.

Beneficiarul privat **are obligaţia de a anula procedura de atribuire a contractului** de achiziţie în următoarele cazuri:

* dacă nu a fost depusă nicio ofertă sau dacă nu a fost depusă nicio ofertă admisibilă;
* dacă au fost depuse oferte admisibile care nu pot fi comparate din cauza modului neuniform de abordare a soluţiilor tehnice şi/sau financiare;
* dacă încălcări ale prevederilor legale afectează procedura de atribuire sau dacă este imposibilă încheierea contractului;
* în situația în care contractul nu poate fi încheiat cu ofertantul a cărui ofertă a fost stabilită câştigătoare din cauza faptului că ofertantul în cauză se află într-o situație de forţă majoră sau în imposibilitatea fortuită de a executa contractul şi nu există o ofertă clasată pe locul următor admisibilă;
* în situația în care se primește o singură ofertă.

Procedura se va relua, cu respectarea tuturor etapelor aferente procedurii de achiziție.

Datele privind termenele înscrise în documentația de atribuire vor fi actualizate.

În situația în care la reluarea procedurii în cadrul ofertelor primite nu sunt prezentate toate bunurile solicitate conform documentației de atribuire, (făra divizare în vederea evitării aplicării procedurii competitive de atribuire) solicitantul va organiza o nouă procedură competitivă de achiziție pentru bunurile respective.

Se vor prezenta motivele organizării noii proceduri de achiziție.

***În situația în care, la procedura organizată a treia oară,*** se primește o singură ofertă și cerințele prezentate în caietul de sarcini sunt respectate, aceasta poate fi desemnata câștigătoare.

În situația în care se primește o singură ofertă, iar oferta nu este desemnată ca fiind câștigătoare, beneficiarul privat nu prezintă dosarul în vederea avizării de către APIA, deoarece este obligat să reia procedura competitivă până la desemnarea ofertei câștigătoare, situație în care dosarul procedurii va fi prezentat la APIA pentru avizare.

|  |
| --- |
| **În cazul criteriului „prețul cel mai scăzut”, se precizează faptul că se atribuie contractul operatorului economic care oferă prețul cel mai scăzut, în condițiile în care oferta corespunde cerințelor de natură tehnică și cantitativă, stabilite de beneficiar.** |

În cazul în care, după finalizarea procesului de evaluare, nu a fost stabilit un câștigător, procedura se anulează și se reia cu respectarea tuturor pașilor procedurali, până se poate stabili o ofertă câştigătoare.

Stabilirea ofertei câștigătoare – Pentru a asigura o justificare corespunzătoare în alegerea ofertei pentru contractare se întocmește procesul-verbal de adjudecare a contractului (raportul procedurii de achiziție), prin care se justifică alegerea ofertei pentru contractare (se prezintă aplicarea criteriului de atribuire, avantajele și dezavantajele tehnice și financiare care motivează alegerea în raport cu fiecare specificaţie din caietul de sarcini şi comparând fiecare dintre ofertele primite.

Procesul-verbal de adjudecare va conține, Anexa 1 având înscrise cel puțin următoarele informații, valoarea înscrisă fiind în LEI.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Memoriu justificativ/studiu de fezabilitate** | | **Furnizor 1** | | | **Furnizor 2** | | | **Adjudecare** | | | | | |
| **Denumire bun** | **Specificații tehnice din** | **Specificații tehnice bun/produs (se vor incadra in cele inscrise in MJ sau SF )** | **Valoare /unitatea de masura, fara tva** | **Valoare /unitatea de masura, cu tva** | **Specificații tehnice bun/produs (se vor incadra in cele inscrise in MJ sau SF )** | **Valoare /unitatea de masura, fara tva** | **Valoare /unitatea de masura, cu tva** | **Denumire furnizor** | **Valoare /unitatea de masura, fara tva** | **Valoare /unitatea de masura, cu tva** | **Valoare totală** | **Avantaje** | **Dezavantaje** |
| Bunul 1 | 1 | 1 |  |  | 1 |  |  |  |  |  |  |  |  |
|  | 2 | 2 |  |  | 2 |  |  |  |  |  |  |  |  |
|  | ... | ... |  |  | ... |  |  |  |  |  |  |  |  |
|  | etc | etc |  |  | etc |  |  |  |  |  |  |  |  |
| Bunul 1 | 1 | 1 |  |  | 1 |  |  |  |  |  |  |  |  |
|  | 2 | 2 |  |  | 2 |  |  |  |  |  |  |  |  |
|  | ... | ... |  |  | ... |  |  |  |  |  |  |  |  |
|  | etc | etc |  |  | etc |  |  |  |  |  |  |  |  |

##### **C. Comunicarea rezultatelor**

Toți participanții la procedură trebuie să fie informați despre rezultatul evaluării înainte de semnarea contractului. Comunicarea trebuie să conțină: obiectul contractului, numele ofertantului câștigător, valoarea ofertei câștigătoare, termen de contestaţie.

Comunicarea rezultatului evaluării către toți participanții la procedură se realizeaza în cel mult 5 zile lucrătoare de la întocmirea raportului procedurii de achiziție/procesului verbal de adjudecare și stabilirea ofertei câştigătoare.

Beneficiarul privat trebuie să stabilească un termen de minimum 5 zile lucrătoare până la care operatorii economici care se consideră lezaţi în drepturile lor ca urmare a modului în care s-a desfăşurat procedura competitivă sau ca urmare a deciziilor luate în urma procesului de evaluare a ofertelor pot să înainteze contestaţii.

Termenul de depunere a contestației va fi comunicat către toţi operatorii economici care au înaintat oferte.

În cazul depunerii de contestații, comisia de soluționare a contestaţiilor va completa Raportul de soluționare a contestațiilor cu respectarea prevederilor procedurale şi va informa contestatarul despre rezultat.

Beneficiarul privat va comunica răspunsul operatorului economic, în termen de maximum 5 zile lucrătoare de la primirea contestaţiei.

În situația în care operatorul economic este nemulţumit de modul în care a fost soluționată contestaţia, acesta se poate adresa instanţelor de judecată competente, în condițiile legii.

Nerespectarea obligațiilor de mai sus atrage aplicarea unei corecţii financiare în conformitate cu prevederile OUG 66/2011, cu modificările și completările ulterioare.

Invitația pentru semnarea contractului se va transmite către ofertantul câștigator, după primirea avizului favorabil de la APIA Centrul județean sau a municiupiului București și/ sau după soluționarea contestațiilor, dacă au fost depuse. Termenul de semnare a contractului poate fi de maximum 5 zile lucrătoare de la transmiterea invitației.

##### **3.5.3.6. Etapa 6 - Contractarea**

Contractul se va semna numai cu operatorul economic stabilit prin procesul-verbal de adjudecare a contractului.

Dacă ofertantul declarat câştigător nu se prezintă în termenul stabilit pentru demararea formalităţilor necesare formalizării contractului şi nu prezintă nicio justificare scrisă cu privire la motivele absenţei sale, beneficiarul poate decide atribuirea contractului următorului clasat sau poate dispune anularea procedurii, cu actualizarea raportului procedurii de achiziție în consecinţă şi cu reluarea procedurilor.

În cazul în care solicitantul nu poate încheia contractul cu ofertantul a cărui ofertă a fost stabilită ca fiind câștigătoare, din cauza faptului că ofertantul în cauză se află într-o situație de forță majoră sau în imposibilitatea fortuită de a executa contractul, acesta are dreptul să declare câștigătoare oferta clasată pe locul 2, în condițiile în care oferta este admisibilă.

Contractul trebuie să menţioneze datele de identificare ale celor două părţi semnatare (identificarea administrativă și identificarea financiară - sediu social, telefon, fax, e-mail, codul unic de înregistrare, banca, contul bancar), obiectul, valoarea şi durata contractului si condițiile contractuale. Vor fi prevăzute în mod expres condiții referitoare la prestarea serviciilor, execuţia lucrărilor, livrare, montaj, punere în funcţiune, recepţie, standarde de calitate, service, garanţii, garanția de bună execuție (pentru lucrări/servicii), oferită prin contract de către operatorul economic stabilit prin procesul-verbal de adjudecare a contractului, posibilitatea de acordare a unui avans etc., după caz, conform prevederilor legale aplicabile.

Contractele vot fi semnate de ambele părți și vor avea înscris numărul și data de înregistrare atât la furnizor cât și la solicitant/beneficiar.

În cazul rezilierii contractului, beneficiarul poate relua procedura de achiziție.

Beneficiarul poate rezilia un contract în cazul în care nu sunt respectate condițiile contractuale, pe baza unei decizii de reziliere. În cazul în care se reziliază un contract de lucrări (va avea loc reluarea procedurii ințiale pe valoarea rămasă de executat), noul dosar al procedurii va conține obligatoriu expertiza tehnică autorizată pentru lucrările executate și caiete de sarcini actualizate pentru lucrările rămase de executat.

În cazul în care achizițiile necesită subcontractanți, ofertele firmelor participante vor declara subcontractanții. Se va ține cont de faptul ca subcontractarea totală nu este permisă. Contractele de subcontractare însoțite de certificatele constatatoare ONRC se vor prezenta în dosarul de achiziție pentru verificare și avizare.

Pe parcursul derulării contractului, contractantul nu are dreptul de a înlocui subcontractanții nominalizați în ofertă făra acceptul beneficiarului (prin act adițional), iar eventuala înlocuire a acestora nu trebuie să conducă la modificarea condițiilor inițiale.

Subcontractanții propuși în [ofertă](https://lege5.ro/App/Document/geytcnbrgy3a/legea-nr-98-2016-privind-achizitiile-publice) sau implicați/declarați ulterior semnării contractului trebuie să respecte aceleași obligații ca [ofertanții](https://lege5.ro/App/Document/geytcnbrgy3a/legea-nr-98-2016-privind-achizitiile-publice).

Este posibilă introducerea unui subcontractant pe parcursul execuției contractului cu beneficiarul, care inițial nu a fost nominalizat ca subcontractant, numai cu acordul beneficiarului și cu îndeplinirea următoarelor condiții:

* notificarea Beneficiarului de către contractant cu privire la necesitatea subcontractării unei parți din contract;
* dovada subcontractantului că are capacitatea tehnică și profesională necesară conform cerințelor dosarului cererii de ofertă pentru partea de contract pe care o execută;
* partea din contract subcontractată se va executa în aceleași condiții tehnico-economice;
* semnarea între contractant și subcontractant a unui contract de subcontractare și semnarea unui Act adițional la contract între contractant și beneficiar.

**Important**!

Contractul de subcontractare trebuie să conțină obligatoriu urmatoarele elemente:

- activitățile ce urmează a fi subcontractate;

- valoarea subcontractantă;

-termene de realizare, experți-dacă este cazul.

Beneficiarul va transmite actul adițional și documentația subcontractantului în vederea avizării de către APIA.

**Notă:**

Caietul de sarcini, clarificările, oferta operatorului economic declarat câştigător, vor fi parte integrantă din contract, sub formă de anexe.

Termenele prevăzute în contractele încheiate nu pot depăși termenele prevăzute în anunțul de participare și documentația de atribuire (termenele înscrise vor conține ziua, luna și anul), cu excepția situațiilor menționate la cap. 3.5.3.7.

Nu se pot modifica prin contract cerințele stabilite prin caietul de sarcini şi datele din cadrul ofertei operatorului economic declarat câştigător, care au stat la baza atribuirii contractului.

Orice contract semnat în condiţiile legislaţiei naţionale în vigoare începe să producă efecte din momentul semnării acestuia de către ambele părţi.

Nu pot fi furnizate produse/prestate servicii/executate lucrări şi nu pot fi efectuate plăţi anterior semnării contractului. Acelaşi principiu este aplicabil şi actelor adiţionale la aceste contracte.

În urma derulării procedurii competitive, implementarea contractului de achiziție se va realiza cu respectarea întocmai a clauzelor contractuale asumate.

Graficul de execuție a lucrărilor, trebuie să conțină toate activitatile care se vor derula prin contractul de lucrări (ex.: activități de construcții, instalare, montare, etc.), luna/lunile în care se vor desfășura aceste activități și costurile implicate de acestea.

În situația în care, contractele de achiziții nu au fost încheiate cu respectarea prevederilor procedurii de achiziții pentru beneficiarii privați, valabile la momentul desfașurării achiziției, se acordă aviz nefavorabil, cheltuiala devine neeligibilă și este suportată de către beneficiar.

#### **3.5.3.7. Modificarea contractelor de achiziții**

În situații cu totul excepţionale, produsele care fac obiectul contractului se pot modifica dacă ceea ce s-a ofertat nu se mai comercializează în mod curent pe piaţă (cu prezentarea unei dovezi în acest sens) şi dacă produsele se înlocuiesc cu produse cu caracteristici egale sau superioare din punct de vedere tehnic, care nu ridică probleme de compatibilitate, cu respectarea prevederilor Ghidului informativ şi ale deciziei de finanţare.

Orice modificare prin care se prelungeşte durata de execuţie a contractului, trebuie efectuată astfel încât implementarea să fie realizată în termenul aprobat.

Modificările contractelor de execuție servicii / lucrări / furnizare bunuri / produse / echipamente, se realizează în baza documentelor justificative aferente și ale unui act adițional la contractul inițial, semnat de ambele părți înainte de data finalizării contractului inițial și nu trebuie să cuprindă lucrări/furnizări anterioare sau să intre în vigoare înaintea datei la care a fost semnat de părți.

Actele adiționale la contractele de furnizare/ achiziție/ execuție vor fi avizate de către APIA -Centru Județean sau al municipiului București.

Scopul unui act adițional trebuie să fie strâns legat de natura obiectului contractului inițial, făra a modifica criteriile și cerințele de calificare înscrise în documentația de atribuire.

Caracterul general al contractului vizează obiectivele principale urmărite la realizarea achiziției iniţiale, obiectul principal al contractului şi drepturile şi obligațiile principale ale contractului, inclusiv principalele cerințe de calitate şi performanţă.

**Prin act adițional nu trebuie să fie afectate condițiile în care s-a desfășurat procedura de achiziție pentru adjudecarea contractului referitor la asigurarea cadrului concurențial.**

Modificările la contract prin acte adiționale se pot face doar în perioada de valabilitate a contractului și nu au efect retroactiv.

Modificări care nu necesită avizarea actului adițional la contractul de furnizare/ achiziție / prestare servicii / execuție lucrări: modificări de adresa, cont bancar, schimbarea reprezentantului sau împuternicit al contractantului.

Pe parcursul implementării contractului, preţul poate fi ajustat prin actualizare în cazul în care pe piaţă au apărut anumite condiții, în urma cărora s-a constatat creşterea/diminuarea indicilor de preţ pentru elemente constitutive ale ofertei, al căror efect se reflectă în creşterea/diminuarea costurilor pe baza cărora s-a fundamentat preţul contractului.

Ulterior atribuirii contractului, ajustarea prețului sau a duratei de execuție se poate realiza prin act adițional în funcție de prevederile caietului de sarcini și de clauzele contractului. În cazul în care durata de execuție/prețul au constituit un avantaj în alegerea ofertei câstigatoare, este permisă prelungirea duratei de execuție / ajustarea prețului doar dacă nu este afectat avantajul ofertantului declarat câstigător față de ceilalți ofertanți.

Pentru a se respecta principiul transparenţei, posibilitatea de ajustare a preţului contractului de servicii/bunuri/lucrări trebuie să fie precizată atât în documentația de atribuire, cât şi în contractul care urmează să fie încheiat, prin clauze speciale în acest sens.

Ajustarea prețurilor contractelor de achiziție de lucrări/bunuri/servicii va genera actualizarea bugetului programului prin majorarea valorii neeligibile.

În situația în care pe parcursul verificării se identifică existența unor abateri/nereguli privind procedurile de achiziții se vor aplica reduceri procentuale/corecții financiare.

### **3.5.4 Dosarul achiziției**

La finalul procedurii de achiziție se va întocmi dosarul de achiziție care va conține următoarele documente:

|  |  |  |  |  |
| --- | --- | --- | --- | --- |
| **Nr. crt.** | **Documente care compun dosarul achiziţiei aplicabil pentru furnizare de produse (echipamente), servicii, lucrări** | **Documente depuse** | | |
| **achiziția pe bază de oferte** | **procedura competitivă** | **achiziție din baza de date AFIR** |
| 1 | Cererea de ofertă însoțită de documentele aferente | DA | DA | NU |
| 2 | Notă privind determinarea valorii estimate actualizate | DA | DA | NU |
| 3 | Documentația de atribuire - caietul de sarcini/specificatiile tehnice  Caiet de sarcini detaliat conform legislației | NU | DA | NU |
| 4 | Decizia de numire a comisiei de evaluare | NU | DA | NU |
| 5 | Solicitări de clarificări şi răspunsuri (după caz), precum şi dovada transmiterii acestora către toţi participanţii, dacă acestea sunt primite în perioada dintre data transmiterii anunţului şi data-limită de primire a acestora | după caz | DA | NU |
| 6 | Declaraţii pe propria răspundere întocmite, după caz, conform anexelor 1-6 din prezenta procedură | DA | DA | DA |
| 7 | Dovada publicării anunţului | NU | DA | NU |
| 8 | Dovada publicării pe website-ul propriu | NU | DA | NU |
| 9 | Invitațiile de participare (daca s-au transmis si invitații) | După caz | DA | NU |
| 10 | Plicurile în care au fost primite ofertele și care vor avea înscrise numărul, data și ora de înregistrare înscris în Registrul de intrări – ieșiri. | NU | DA | NU |
| 11 | Ofertele originale (inclusiv certificatele constatatoare emise de Oficiul National al Registrului Comerțului) | DA | DA | NU |
| 12 | După caz, clarificările depuse de ofertanţi în perioada de evaluare | NU | DA | NU |
| 13 | Proces verbal de deschidere. | NU | DA | NU |
| 14 | Raportul procedurii de achiziție şi dovada comunicărilor privind rezultatul procedurii /Procesul-verbal de adjudecare a contractului/Comunicare ofertant | NU | DA | NU |
| 15 | Contestaţii şi hotărâri ale instanţelor de judecată referitoare la procedura de atribuire (dacă este cazul) | NU | DA | NU |
| 16 | Dovada comunicării rezultatului procedurii către toti ofertanții | DA | DA | NU |
| 17 | Decizia de anulare a procedurii, dacă este cazul | NU | DA | NU |
| 18 | Contractul de achiziție/furnizare/execuție | DA | DA | DA |
| 19 | Actele adiționale (după caz) | DA | DA | DA |
| 20 | Copie fila Registrului de intrări - ieșiri al beneficiarului în care sunt înregistrate invitațiile de participare, cererile de ofertă transmise și eventualele informații suplimentare și clarificări solicitate beneficiarului/ ofertanților / printscreen conform cu originalul după baza de date AFIR, din care să rezulte data accesării | DA | DA | DA |
| 21 | Alte documente relevante | După caz | După caz | După caz |
| 22 | OBSERVATII (daca este cazul)  \* specificatiile tehnice vor fi in conformitate cu specificatiile tehnice aprobate în cererea de finanțare | DA | DA | DA |

**Notă!**

Încălcarea prevederilor prezentei proceduri, vor conduce la aplicarea de corecții financiare, în conformitate cu prevederile O.U.G. nr. 66/2011 și HG nr. 519/2014.

În cazul dosarelor de achiziţie prezentate pentru avizare la APIA CJ sau al municipiului București, contractele de achiziție vor fi depuse cel mai târziu în susținerea cererilor de plată a sprijinului financiar.

**Documentele vor fi însoțite de un opis și vor fi numerotate pe fiecare pagină, de la primul la ultimul document.**

**3.5.5. Corecții/reduceri - conform părții a 2-a, lit.a) din Anexa nr. 1 la Hotărârea Guvernului nr.** **519/2014 privind stabilirea ratelor aferente reducerilor procentuale/corecţiilor financiare aplicabile pentru abaterile prevăzute în anexele la Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora**

a) Contracte încheiate de beneficiarii privaţi de fonduri europene, care nu au calitatea de autoritate contractantă conform legislaţiei în vigoare, dar care au obligația respectării prevederilor unor ghiduri/instrucţiuni privind achiziţiile, în situația în care acestea sunt parte integrantă din contractul/acordul/ordinul/decizia de finanţare

|  |  |  |  |  |
| --- | --- | --- | --- | --- |
|  |  |  |  |  |
|  | **Nr. crt.** | **Tipul de abatere/neregulă constatată** | **Descrierea abaterii/ neregulii constatate** | **Corecţia financiară/Reducerea procentuală aplicabilă** |
|  | 1. | Nerespectarea cerințelor privind asigurarea unui grad adecvat de publicitate şi transparenţăi) | Contractul a fost atribuit fără lansarea adecvată a unei proceduri competitive nerespectându-se principiul transparenţei. | 25% din valoarea contractului în cauză |
|  | 2. | Contracte de achiziţii (acte adiţionale) pentru bunuri, lucrări sau servicii suplimentare, atribuite fără competiţie adecvată, în absenţa unei urgenţe imperative rezultate din evenimente imprevizibile sau în absenţa unor circumstanţe neprevăzutei) | Contractul iniţial a fost atribuit cu respectarea regulilor de achiziţie, dar a fost urmat de unul sau mai multe contracte suplimentare (acte adiţionale) care au fost atribuite fără asigurarea unei competiţii adecvate, în absenţa unei urgenţe imperative rezultate din evenimente imprevizibile sau în absenţa unor circumstanţe neprevăzute care să le justifice. | 25% din valoarea contractelor atribuite fără lansarea unei proceduri competitive |
|  | 3. | Aplicarea unor criterii de calificare şi selecţie şi/sau a unor criterii de atribuire (factori de evaluare) nelegale | Aplicarea unor criterii de calificare şi selecţie sau a unor factori de evaluare care împiedică anumiţi ofertanţi potenţiali să participe la procedura de atribuire din cauza restricţiilor stabilite în documentația de atribuire (de exemplu, obligaţia de a avea deja o reprezentanţă în ţară sau în regiune sau stabilirea unor standarde tehnice prea specifice care favorizează un singur operator) | 10% din valoarea contractului în cauză. Rata reducerii/corecţiei poate fi diminuată la 5% în funcţie de gravitate. |
|  | 4. | Încălcarea principiului tratamentului egal | Contractele au fost atribuite cu respectarea cerinţelor privind publicitatea, dar procedura de atribuire a încălcat principiul tratamentului egal al operatorilor (de exemplu: în cazul în care autoritatea contractantă a făcut o alegere arbitrară a anumitor ofertanţi cu care a negociat atribuirea contractului sau a oferit un tratament preferenţial unuia dintre ofertanţii invitaţi la negociere) | 10% din valoarea contractului în cauză. Rata reducerii/corecţiei poate fi diminuată la 5% în funcţie de gravitate. |

 Conceptul "grad de publicitate adecvat" trebuie interpretat astfel:

a) Principiul egalităţii de tratament şi cel al nediscriminării impun o obligație de transparenţă care constă în garantarea, în favoarea oricărui potenţial ofertant, a unui grad de publicitate care să permită atribuirea contractului în condiții de competiţie adecvate. Obligația de transparenţă presupune că un potenţial ofertant care operează pe teritoriul unui alt stat membru poate avea acces la informaţii relevante privind o procedură de achiziţii înainte ca aceasta să fie finalizată, astfel încât, dacă acel potenţial ofertant doreşte, să îşi poată exprima interesul prin participarea la procedura respectivă.

b) În unele cazuri, datorită unor circumstanţe speciale, cum ar fi o miză economică foarte redusă, participarea la o procedură de achiziţii poate să nu prezinte interes pentru operatorii economici care operează în alte state membre. În aceste cazuri, efectele asupra libertăţilor fundamentale trebuie să fie considerate ca fiind prea aleatorii şi prea indirecte ca să justifice aplicarea normelor juridice derivate din dreptul comunitar primar şi, din acest motiv, nu se aplică corecţii financiare. Este de competenţa autorităţii contractante să determine dacă o procedură de achiziţie prezintă sau nu un interes potenţial pentru operatorii economici care operează în alt stat membru. Această decizie a autorităţii contractante trebuie să fie fundamentată pe o evaluare a circumstanţelor specifice fiecărui caz în parte, cum ar fi obiectul procedurii de achiziţie, valoarea sa estimată, caracteristicile particulare ale sectorului de activitate în cauză (mărimea şi structura pieţei, practicile comerciale etc.), precum şi zona geografică în care este organizată procedura de achiziţie.

# **Anexe**

## **Anexa 1. Declarație de confidențialitate și imparțialitate**

Se completează de membrii comisiei de evaluare

Subsemnatul (a)..................................................membru în comisia de evaluare pentru achiziția de....... ...................................., la procedura ........ organizata de ................ (*denumire Beneficiar*),..............declar pe proprie răspundere, sub sancțiunea falsului în declarații următoarele:

* nu dețin legături cu acţionarii/asociaţii ofertantului;
* nu exercit drepturi aferente unor acţiuni care, cumulate, reprezintă cel puţin 10% din capitalul social sau cel puţin 10% din totalul drepturilor de vot în adunarea generală;
* nu am nici un interes care să afecteze independenţa şi impartialitatea pe parcursul procesului de verificare/evaluare a ofertelor*.*

Totodată, mă angajez că voi păstra confidențialitatea asupra conținutului ofertelor, precum și asupra altor informații prezentate de către ofertanți, a căror dezvăluire ar putea aduce atingere dreptului acestora de a-și proteja proprietatea intelectuală sau secretele comerciale, precum și asupra lucrărilor comisiei de evaluare.

Înteleg că, în cazul în care voi divulga aceste informații, sunt pasibil de încălcarea prevederilor legislației civile și penale.

***Membru al comisiei de evaluare,***

*………………………….*

*(Semnatura autorizata)*

\* Această declarație este obligatorie pentru fiecare membru al comisiei de evaluare.

### **Anexa 2. Declarație pentru respectarea regulilor privind evitarea conflictului de interese**

Se completează de beneficiar / asociați / acționari/ membri în comisia de evaluare a ofertelor

Subsemnatul........................................ reprezentant legal / membru acţionar /asociat sau membru în comisia de evaluare a ofertelor din cadru / al……………………(denumire societate), declar sub sancțiunea de fals și uz de fals în declarații, că au fost respectate regulile privind evitarea conflictului de interese în conformitate cu prevederile Ordonanţei de urgenţă nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora.

Înteleg că, în cazul în care aceasta declarație nu este conformă cu realitatea sunt pasibil de încălcarea prevederilor legislației penale privind falsul în declarații.

Declar că voi respecta principiile din Carta drepturilor fundamentale a Uniunii Europene, publicată în Jurnalul Oficial al Uniunii Europene (2012/C 326/02), care vizează, în special, principiul egalităţii de şanse și de prevenire a discriminării de gen, pe criterii de origine rasială sau etnică, religie sau credință, dizabilitate, vârstă sau orientare sexuală, interzicerea sclaviei și a muncii forțate, protecția datelor cu caracter personal, libertatea de exprimare și de informare, egalitatea în fața legii, protecția mediului, pe tot parcursul fluxului administrativ, inclusiv în perioada de monitorizare a acestuia.

Îmi exprim consimțământul ca datele prevăzute la art. 98 din [Regulamentul (UE) 2021/2.116](file:///C:\eurolegis\ro\index\act\81792#A0) să fie publicate ex-post anual pe site-ul agențiilor de plăți (APIA/AFIR) şi să fie prelucrate de către organisme de audit şi de investigare ale Uniunii Europene şi ale statelor membre în vederea protejării intereselor financiare ale Uniunii Europene, potrivit prevederilor art. 99 și art. 101 din acelaşi regulament.

Declar că sunt informat și îmi exprim consimțământul ca datele cu caracter personal din cererea de finanțare/ajutor/angajamente/contracte/decizii alte documente referitoare la finanțare din FEGA/FEADR să fie colectate, prelucrate și stocate/arhivate sau publicate de către APIA/AFIR și/sau Ministerul Agriculturii și Dezvoltării Rurale prin Direcția Generală Dezvoltare Rurală – Autoritate de Management pentru PNDR în scopul îndeplinirii obligaţiilor prevăzute la art. 151 din Regulamentul (UE) 2021/2.115, sau prelucrate de alţi destinatari pentru îndeplinirea obligaţiilor legale ale acestora, cu respectarea prevederilor:

- Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor);

-Legii nr. 190/2018 privind măsuri de punere în aplicare a [Regulamentului (UE) 2016/679](file:///C:\eurolegis\ro\index\act\61544#A0) al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a [Directivei 95/46/CE](file:///C:\eurolegis\ro\index\act\61026#A0) ([Regulamentul general privind protecţia datelor](file:///C:\eurolegis\ro\index\act\61544#A0));

- Legii nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare (de transpunere a [Directivei 2002/58/CE](file:///C:\..\..\..\..\eurolegis\ro\index\act\16075#A0) a Parlamentului European şi a Consiliului privind prelucrarea datelor cu caracter personal şi protecţia vieţii private în sectorul comunicaţiilor electronice, publicată în Jurnalul Oficial al Comunităţilor Europene nr. L 201 din 31 iulie 2002).

Reprezentant legal / membrii acţionarii/asociaţii

Semnătura

Data

\* Această declarație va fi inclusă obligatoriu în dosarul de achiziție

### **Anexa 3. Declarație privind respectarea procedurii de achiziție\***

Se completează de beneficiar

Subsemnatul .................................................... reprezentant legal al …………..(denumire societate) declar prin prezenta că documentația aferentă procedurii de achiziție inițiată pentru programul de investiții (*denumirea programului*) ………………………aferent cererii de finanțare..................................., respectă prevederile Procedurii de achiziții pentru beneficiari privaţi în cadrul intervenţiilor IS-V-02 „Investiții în active corporale și necorporale" și IS-V-07 „Investiții în active corporale și necorporale menite să sporească durabilitatea producției de vin" din cadrul Planului strategic PAC 2023-2027.

Înteleg că, în cazul în care aceasta declarație nu este conformă cu realitatea, sunt pasibil de încalcarea prevederilor legislației penale privind falsul în declarații.

Reprezentant legal

Semnătura

Data

\* Aceasta declarație va fi inclusă obligatoriu în dosarul de achiziție.

### 

### **Anexa 4 Declaratie de conformitate\***

Se completează de beneficiar

Subsemnatul .................................................... reprezentant legal al………………….declar prin prezenta că documentația aferentă procedurii competitive inițiată pentru Programul de investiții (*denumirea proiectului*), pe suport de hârtie este conformă cu cea în format electronic prezentată pe ……….(card memorie, USB,..)

Înteleg că, în cazul în care această declarație nu este conformă cu realitatea, sunt pasibil de încalcarea prevederilor legislatiei penale privind falsul în declaratii.

Reprezentant legal

Semnătura

Data

\*\* Aceasta declarație va fi inclusă obligatoriu în dosarul de achiziție.

### **Anexa 5. Declarație pentru respectarea regulilor privind evitarea conflictului de interese - ofertanți**

Subsemnatul........................................ reprezentant legal al……………………(denumire societate - ofertant), declar sub sancțiunea de fals și uz de fals în declarații, că au fost respectate regulile privind evitarea conflictului de interese în conformitate cu prevederile Ordonanţei de urgenţă nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora.

Înteleg că, în cazul în care aceasta declarație nu este conformă cu realitatea sunt pasibil de încălcarea prevederilor legislației penale privind falsul în declarații.

Îmi exprim consimțământul ca datele prevăzute la art. 98 din [Regulamentul (UE) 2021/2.116](file:///C:\eurolegis\ro\index\act\81792#A0) să fie publicate ex-post anual pe site-ul agențiilor de plăți (APIA/AFIR) şi să fie prelucrate de către organisme de audit şi de investigare ale Uniunii Europene şi ale statelor membre în vederea protejării intereselor financiare ale Uniunii Europene, potrivit prevederilor art. 99 și art. 101 din acelaşi regulament.

Declar că sunt informat și îmi exprim consimțământul ca datele cu caracter personal din cererea de finanțare/ajutor/angajamente/contracte/decizii alte documente referitoare la finanțare din FEGA/FEADR să fie colectate, prelucrate și stocate/arhivate sau publicate de către APIA/AFIR și/sau Ministerul Agriculturii și Dezvoltării Rurale prin Direcția Generală Dezvoltare Rurală – Autoritate de Management pentru PNDR în scopul îndeplinirii obligaţiilor prevăzute la art. 151 din Regulamentul (UE) 2021/2.115, sau prelucrate de alţi destinatari pentru îndeplinirea obligaţiilor legale ale acestora, cu respectarea prevederilor:

- Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor);

-Legii nr. 190/2018 privind măsuri de punere în aplicare a [Regulamentului (UE) 2016/679](file:///C:\eurolegis\ro\index\act\61544#A0) al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a [Directivei 95/46/CE](file:///C:\eurolegis\ro\index\act\61026#A0) ([Regulamentul general privind protecţia datelor](file:///C:\eurolegis\ro\index\act\61544#A0));

- Legii nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare (de transpunere a [Directivei 2002/58/CE](file:///C:\..\..\..\..\eurolegis\ro\index\act\16075#A0) a Parlamentului European şi a Consiliului privind prelucrarea datelor cu caracter personal şi protecţia vieţii private în sectorul comunicaţiilor electronice, publicată în Jurnalul Oficial al Comunităţilor Europene nr. L 201 din 31 iulie 2002).

Reprezentant legal ……

Nume și prenume al………………………..

(Denumire Ofertant)

Semnatura

Data

### **Anexa 6. Declarație privind evitarea dublei finanțări**

Se completează de beneficiar și asociați

**DECLARATIE**

**privind evitarea dublei finanțări**

Subsemnatul (a),.........., posesor/posesoare al/a CI/BI seria.......... nr..........., eliberat (a) de.........., în calitate de reprezentant legal / asociat al ............., cu sediul social în.........., cod de înregistrare fiscala.........., referitor la procedura de achizitie.........., derulată de către.........., declar pe propria răspundere, sub sancțiunea falsului în declarații, asa cum este acesta prevăzut la art. 326 din Legea nr. 286/2009 privind Codul penal, cu modificările și completările ulterioare, si la art. 181 din Legea nr. 78/2000 pentru prevenirea, descoperirea și sancționarea faptelor de corupție, cu modificările și completările ulterioare, declar următoarele:

- beneficiarul / asociatul , . . . . . . . . . ., pe care îl reprezint nu a beneficiat și nu beneficiază în prezent de finanțare din fonduri externe nerambursabile și/sau rambursabile, pentru bunurile / echipamentele / lucrările / serviciile care fac obiectul prezentei proceduri competitive;

- nu am cunoștință de vreo situație de "dublă finanțare", asa cum este ea definită la [art. 36](https://lege5.ro/App/Document/geydenbrgi2ta/regulamentul-nr-2116-2021-privind-finantarea-gestionarea-si-monitorizarea-politicii-agricole-comune-si-de-abrogare-a-regulamentului-ue-nr-1306-2013?pid=437874675&d=2025-04-03#p-437874675) din Regulamentul (UE) 2021/2.116 şi a PS 2023-2027.

De asemenea, declar ca informațiile furnizate sunt complete și corecte în fiecare detaliu și înteleg că în situația în care se solicită, în scopul verificării și confirmării declarației, să furnizez orice informații și documente suplimentare.

Înteleg că, în cazul în care această declarație nu este conformă cu realitatea, sunt pasibil de încălcarea prevederilor legislației penale privind falsul în declarații.

Am luat cunoștință că declarația în fals atrage după sine încetarea contractului de achiziție, precum și rambursarea sumelor care fac obiectul dublei finanțări.

Îmi exprim consimțământul ca datele prevăzute la art. 98 din [Regulamentul (UE) 2021/2.116](file:///C:\eurolegis\ro\index\act\81792#A0) să fie publicate ex-post anual pe site-ul agențiilor de plăți (APIA/AFIR) şi să fie prelucrate de către organisme de audit şi de investigare ale Uniunii Europene şi ale statelor membre în vederea protejării intereselor financiare ale Uniunii Europene, potrivit prevederilor art. 99 și art. 101 din acelaşi regulament.

Declar că sunt informat și îmi exprim consimțământul ca datele cu caracter personal din cererea de finanțare/ajutor/angajamente/contracte/decizii alte documente referitoare la finanțare din FEGA/FEADR să fie colectate, prelucrate și stocate/arhivate sau publicate de către APIA/AFIR și/sau Ministerul Agriculturii și Dezvoltării Rurale prin Direcția Generală Dezvoltare Rurală – Autoritate de Management pentru PNDR în scopul îndeplinirii obligaţiilor prevăzute la art. 151 din Regulamentul (UE) 2021/2.115, sau prelucrate de alţi destinatari pentru îndeplinirea obligaţiilor legale ale acestora, cu respectarea prevederilor:

- Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor);

-Legii nr. 190/2018 privind măsuri de punere în aplicare a [Regulamentului (UE) 2016/679](file:///C:\eurolegis\ro\index\act\61544#A0) al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a [Directivei 95/46/CE](file:///C:\eurolegis\ro\index\act\61026#A0) ([Regulamentul general privind protecţia datelor](file:///C:\eurolegis\ro\index\act\61544#A0));

- Legii nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare (de transpunere a [Directivei 2002/58/CE](file:///C:\..\..\..\..\eurolegis\ro\index\act\16075#A0) a Parlamentului European şi a Consiliului privind prelucrarea datelor cu caracter personal şi protecţia vieţii private în sectorul comunicaţiilor electronice, publicată în Jurnalul Oficial al Comunităţilor Europene nr. L 201 din 31 iulie 2002).

Reprezentant legal / asociat ……

Nume și prenume al………………………..

Semnatura

Data

(numele și funcția)

(data, semnătura)

CUPRINS

[Capitolul I. Scopul și domeniul de aplicare 4](#_Toc195170311)

[Capitolul II -Definiţii şi abrevieri ale termenilor utilizaţi 5](#_Toc195170313)

[Capitolul III. - Descrierea procedurii 7](#_Toc195170314)

[**3.1 Generalităţi** 7](#_Toc195170315)

[**3.1.1.Principiile aplicabile** 7](#_Toc195170316)

[**3.1.2. Evitarea conflictului de interese** 8](#_Toc195170317)

[**3.1.3 Excluderea dublei finanțări** 9](#_Toc195170318)

[**3.2 Documente utilizate** 9](#_Toc195170319)

[**3.3 Resurse necesare** 9](#_Toc195170320)

[**3.4. Modul de lucru** 9](#_Toc195170321)

[**3.4.1. Planificarea operațiunilor si acțiunilor** 9](#_Toc195170322)

[**3.4.2. Derularea operațiunilor și acțiunilor** 10](#_Toc195170323)

[**3.4.2.1. Stabilirea valorii estimate** 10](#_Toc195170324)

[**3.5. Proceduri de achiziție** 15](#_Toc195170325)

[**3.5.1. Achiziție utilizând Baza de date cu prețuri de referință - AFIR (BDPR)** 16](#_Toc195170326)

[**3.5.2. Achiziția pe bază de oferte** 17](#_Toc195170327)

[**3.5.3 Procedura competitivă** 18](#_Toc195170328)

## **3.5.3.1. Etapa 1- Elaborarea Caietului de sarcini și a specificațiilor tehnice..............**18

[**3.5.3.2. Etapa 2 - Estimarea valorii contractului** 20](#_Toc195170329)

[**3.5.3.3. Etapa 3 - Elaborarea informațiilor pentru ofertanți** 21](#_Toc195170330)

[**3.5.3.5. Etapa 5 - Depunerea, evaluarea ofertelor și comunicarea rezultatelor** 25](#_Toc195170331)

[**3.5.4 Dosarul achiziției** 32](#_Toc195170332)

[**3.5.5. Corecții/reduceri** 34](#_Toc195170333)

[4. Anexe 37](#_Toc195170334)

[**Anexa 1. Declarație de confidențialitate și imparțialitate** 37](#_Toc195170335)

[**Anexa 2. Declarație pentru respectarea regulilor privind evitarea conflictului de interese** 38](#_Toc195170336)

[**Anexa 3. Declarație privind respectarea procedurii de achiziție\*** 40](#_Toc195170337)

[**Anexa 4 Declaratie de conformitate\*** 41](#_Toc195170338)

[**Anexa 5. Declarație pentru respectarea regulilor privind evitarea conflictului de interese - ofertanți** 42](#_Toc195170339)

[**Anexa 6. Declarație privind evitarea dublei finanțări** 43](#_Toc195170340)